Kanton Chapel-Erzh - Wikipedia\nLec'hiadur kanton Chapel-Erzh e departamant Liger-Atlantel\nArondisamant Kastell-Briant & Arondisamant Naoned\n52 679 ann. (2019)\nKanton Chapel-Erzh a zo anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 6 kumun gant dekred ar 25 a viz C'hwevrer 2014.\n1.1.1 Kumunioù Kanton Chapel-Erzh (1790-1801)\nKrouet e voe Kanton Chapel-Erzh e 1790 gant peder c'humun ennañ. Lakaet e voe e Bann Naoned. E 1800 e voe lakaet en Arondisamant Naoned. E 1801 e voe miret ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.\nKumunioù Kanton Chapel-Erzh (1790-1801)[kemmañ | kemmañ ar vammenn]\nChapel-Erzh, pennlec'h ar c'hanton ,\nKanton Chapel-Erzh a yae 4 c'humun d'ober anezhañ :\nKanton Chapel-Erzh a ya 6 kumun d'ober anezhañ :\n↑ Cassini - EHESS - Fichenn kumun Chapel-Erzh\n↑ Cassini - EHESS - Fichenn kumun\n↑ Cassini - EHESS - Fichenn kumun Sulieg\n↑ Cassini - EHESS - Fichenn kumun Trelier\nAdtapet diwar « https://br.wikipedia.org/w/index.php?title=Kanton_Chapel-Erzh&oldid=1701313 »\nKemmoù diwezhañ degaset d'ar bajenn-mañ d'an 1 Mae 2016, da 19:58.


Pajenn:Morvan - Kenteliou hag istoriou a skuer vad evit ar Vretoned, 1889.djvu/282 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/282\nbez, ha ken n’o devezo clevet trouz ar paladennou kenta a zouar o coeza var an arched.\nN’eus pobl ebet hag a henorfe muioc’h ho zud varo, hag a bedfe muioc’h evitho eget na ra ar vretoned. Da zul, nep a iafe da eur barrez var ar meaz, a velfe pephini o vont da zaoulina ha da bidi var beziou he gerent araog ha goude an ofisou ; hag ar rencad tud varo a vez da erbedi er pron, a rent aliez ar pron-ze hirroc’h eget an oferen bred. Da c’houel an anaoun dreist oll ho gueler o vont da vizita beziou ho re varo, hag an nos-ze a dremenont eul loden vad anezhi o pidi evit an anaoun.\nAn diveza manac’h a gouent ar chartreuzed\ne kichen Alre.\nEur beacher, oc’h ober tro Breiz, a scrif an dra-ma. En em gaout a riz, emezhan, en eur gouent eleac’h ma zoa chartreuzet guech all, hag a zo brema c’hoarezed ar furnez enhi. Oc’h ober tro ar c’hloastr, eleac’h ma zeo peintet, e taolennou, buez sant Bruno, al leanez vad am rene, en em lakeas da gonta din eul loden euz ar pez zo tremenet er gouent coz-ze. Setu ama petra a lavaras din divar benn an diveza manac’h a zo bet eno euz a urz ar chartreuzet.\nAr manac’h diveza-ze a reat Dom Emmanuel anezhan. Er gouent edo araog an dispac’h braz ; he cellulen a zo an digor anezhi var an c’hloastr.\nEmmanuel a ioa ginnidig a Bariz, hag a ieas da glouerdi sant Sulpis o sonjal en em renta beleg. Eno e reas mignoniach gant eun den iaouang, hag\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/282&oldid=162425 »\nKemmoù diwezhañ degaset d'ar bajenn-mañ d'an 16 Mae 2020, da 09:48.


Mell-droad merc'hed — Wikipedia\n1.2 Mell-droad a-vreman\nMell-droad a-vreman[kemmañ | kemmañ ar vammenn]\nA-drugarez d'he nevezidigezh er fin ar bloavezhioù 60 e c'halle aozan ar vell-droad gwregel ar memes kevezerezhioù eget ar paotred.Da skouer,kampionerezhioù broadel,gant kluboù ha skipailhoù broadel. En Europa e vefe frammet gant ar gevreadoù broadel met e Stadoù Unanet e vefe posupl a-drugarez d'ar sport- skol ha d'ar skolioù-veur. D'an 23 a viz Even 1972 e vez sinet an »titl IX »:un dra pouezus e oa evit sikour(gant arc'hant) ar sport gwregel er skolioù hag er skolioù-veur er Stadoù Unanet. Ar vell-droad a ra e vad eus ur sikour -se;Met c'hoariet e vefe gant ul live uhel e-barzh un nebeut skolioù-veur nemetken(da skouer North Carolina Tar Heels dreist-holl). Meur a villion c'hoarierezed a zo vakted:gwelout a ra ur skipailh broadel a c'houn div c'hib vell-droad ar bed e 1991 hag e 1999,teir medalenn aour hag ur vedalenn arc'hant e-pad ar bevar tournamant olimpek.(1996 ha 2008). An tournamant olimpek gwragel a ziskouezh ar skipailhoù gwellan,hep oad resis hag a zeu da vezan un emgav pouezhus war an deizhiadur sportel adal 1996.\nAdtapet diwar « https://br.wikipedia.org/w/index.php?title=Mell-droad_merc%27hed&oldid=1636925 »


Stumm eus an 11 Her 2013 da 16:42\nStumm eus an 11 Her 2013 da 16:04 (kemmañ)\nStumm eus an 11 Her 2013 da 16:42 (kemmañ) (dizober)\nTalvoudus eo al levr dre ma n'eo ket "traoù kouer" a gont ar skrivagner. Eñvorennoù ur paotr eus ar vourc'h int, d'ar mare m'emañ an hent-houarn o tegouezh er c'hontread ; hag ouzhpenn -se, emañ e dad e penn ur c'hoñvers hag a feurm kirri (gant al loened hag ar vevelien da -heul) ha fretfred en deus kavet war al linenn. Yeun ar Gow, hag a skriv hanter-kant vloaz war-lerc'h, a gas al lenner da gomprenngompren penaos an tren en deus kemmet buhez ar vro, hentoù ar genwerzh ha betek ar gwiskamant (ar gasketenn) hag ar parlant (ret drailhañ un tammig galleg gant tud al linenn)…...\nA-hend-all, ur mailh eo Yeun ar Gow evit taolenniñ dremm hag anal ul lec'h : gwelit penaos eo livet bourc'h Brasparzh pe c'hoazh buhez porzh Meilh-ar-Vern… Vern...a-raok an hent-houarn. Ha fent ar c'honter ne vez ket kollet gantañ : gouzout a ray al lenner penaos ha perak e oa bet troc'het "paltoioù" da "gwayedwayed" (gwazi) bourc'h Pleiben.\nAdtapet diwar « https://br.wikipedia.org/wiki/Dibar:MobileDiff/1530526 »


Wikimammenn:Enporzhierien - Wikimammenn\n(Adkaset eus Wikimammenn:Enporzhierien treuzwiki)\nAn enporzhierien hag an enporzhierien treuzwiki a c'hell gwelout hag implijout ar bajenn Dibar:Enporzhiañ. An daou statud-mañ a ro ar gwir da enporzhiañ pajennoù dre an etrewiki. An enporzhierien a c'hell ivez enporzhiañ pajennoù dre enporzhiañ ur restr XML ennañ stummoù ur bajenn pe stummoù pajennoù.\nNe c'hell nemet ar verourien enporzhiañ dre an etrewiki, ar strollad enporzhierien a zo neuze an hini nemetañ gant ar gwir da enporzhiañ dre ur restr XML. Ar strollad enporzhierien treuzwiki a c'hell reiñ ar gwir d'an implijerien da enporzhiañ pajennoù eus wikioù all hep rieñ dezho ar gwirioù merourien.\nAdtapet diwar « https://br.wikisource.org/w/index.php?title=Wikimammenn:Enporzhierien&oldid=7997 »\nKemmoù diwezhañ degaset d'ar bajenn-mañ d'an 28 Du 2010, da 11:24.


Diforc'hioù etre adstummoù "Pedro Calderón de la Barca" - Wikipedia\nDiforc'hioù etre adstummoù "Pedro Calderón de la Barca"\nPedro Calderón de la Barca (kemmañ)\nStumm eus an 26 Kzu 2010 da 11:15\n1 670 okted ouzhpennet , 11 vloaz zo\nStumm eus an 23 Kzu 2010 da 11:59 (kemmañ)\n(soudard ivez, a gredan)\nStumm eus an 26 Kzu 2010 da 11:15 (kemmañ) (dizober)\nEtre 1620 ha 1622 e c´hounezas Calderón meur a briz barzhoniezh en enor Sant Izidor e Madrid. E bezh-c´hoari kentañ a voe ''Amor, honor y poder'', c´hoariet d´an 29 a viz Even 1623. Da heul e teuas daou bezh all er memes bloaz: ''La selva confusa'' ha ''Los Macabeos''. A-hed an daou zekved da heul e skrivas Calderón ouzhpenn 70 pezh-c´hoari, an darn vrasañ anezho o vezañ dramaoù skrivet evit ar c´hoarivaoù kenwerzhel.\nHervez unan eus e vuhezskridourien, [[Vera Tassis]], e servijas Calderón e arme Spagn en [[Italia]] ha [[Flandrez]] etre 1625 ha 1635; met prouiñ a ra meur a zave, er c´hontrol, e oa bet Calderón o chom e Madrid e-pad ar bloavezhioù-se. E 1629 e voe goustilhet unan eus e vreudeur gant un aktour hag a dec'has kuit d'ur gouent; Calderón, asambles gant ur breur all hag un nebeud ofiserien, a yeas tre er gouent ha klask tapout an torfeder. (Unan eus ar seurezed a oa dre zegouezh merc'h an dramaour [[Lope de Vega]].) Ar prezeger anavezet [[Hortensio Félix Paravicino]], a ziskuilhas obererezh Calderón en ur sarmon prezeget dirak actions in a sermon preached before [[Fulup IV Spagn]]; respont a reas Calderón en ur lakaat e-barzh ''El príncipe constante'' ur meneg goapaüs eus sarmon Paravicino. Harzet e voe Calderón e-pad tri devezh en e di, ha ret e voe dezhañ lemel ar meneg goapaüs diwar ar pezh-c'hoari.\nPa varvas [[Félix Lope de Vega]] e 1635 e oa bet anavezet Calderón evel dramaour gwellañ Spagn ar mare. E 1636-1637 e voe roet dezhañ urzh Santiago gant Fulup IV, hag en doa urzhiet digantañ un heuliad pezhioù evit ar c'hoariva roueel e palez ar [[Buen Retiro]].\nD'an 28 a viz Mae 1640 e kemeras perzh e kampagn Katalogna. Abalamour d'e yec'hed o fallaat e kuitaas an arme e miz Du 1642, ha tri bloaz war-lerc'h e voe roet dezhañ ul leve ispisial evit ar soudarded, da drugarekaat e servijoù war ar maez.\nNebeut anavezet eo e vuhez er bloavezhioù diwezhañ. E vreur Diego Calderón a varvas e 1647. Ganet e voe ur mab, Pedro José, da gCalderón ha d'ur vaouez dianav etre 1647 ha 1649; ar vamm a varvas nebeut da c'houde. Lakaat a reas Calderón e vab da eveshaat e niz, José, mab d'e vreur Diego. Beleget e voe Calderón e 1651, ha labourat a reas e [[San Salvador]] e Madrid. War a seblant e tivizas paouez da skrivañ pezhioù-c'hoari evit ar c'hoarivaoù kenwerzhel.\n==Un nebeud oberennoù==\nAdtapet diwar « https://br.wikipedia.org/wiki/Dibar:MobileDiff/876417 »


La Bretagne : économie, région\nFedoù ha sifroù\nUn identelezh gant kemmoù bras !\nSouezhusat Breizh ! Gallout a ra diskouez war un dro ez eus ur vro ouez ha plijus anezhi, digor da levezonoù a bep seurt. Seblantout a ra bezañ stag-mat ouzh he hengounioù ha lakaat a ra ur bed a ijin war wel. Diskouez a ra, war a seblant, bezañ gwriziennet-mat er warremm ha krediñ a ra en he hunvreoù. He sevenidigezhioù , eus ar c’hestell-kreñv d’an  teknologiezhioù nevez, a brou kement-se. He zud, eus Surcouf da François Pinault, a...\nSouezhusat Breizh ! Gallout a ra diskouez war un dro ez eus ur vro ouez ha plijus anezhi, digor da levezonoù a bep seurt. Seblantout a ra bezañ stag-mat ouzh he hengounioù ha lakaat a ra ur bed a ijin war wel. Diskouez a ra, war a seblant, bezañ gwriziennet-mat er warremm ha krediñ a ra en he hunvreoù. He sevenidigezhioù , eus ar c’hestell-kreñv d’an&nbsp; teknologiezhioù nevez, a brou kement-se. He zud, eus Surcouf da François Pinault, a ziskouez an dra-se.\nMuioc'h a skrid\nBreizh zo anezhi ur vro hoalus-kenañ d’ar galon ha kement-se a zegas dezhi peadra da sachañ tud daveti war dachenn an armerzh hag an touristerezh. Ar 1añ rannvro eo evit a sell ouzh ar chomadennoù war vord ar mor evit ar Frañzisien hag evit an obererezhioù merdeiñ. Tud donezonet-kaer ijinus o deus lakaet ar Festival Etrekeltiek hag an Erer Kozh da dreiñ e darvoudoù bras.\nTroet war-zu an avantur\nSurcouf, Karter, ar besketaerien a yae d’an Douar-nevez, ar varc’hadourien lien, o deus diskouezet abaoe pell e oa Breizhiz foeterien-vro ha gwastadourien. Deuet eo da vezañ un avantur denel ha greantel pa oa bet krouet ar metro gant Fulgence Bienvenüe e Pariz, p’o doa roet Vincent Bollore pe François Pinault un lañs nevez d’o obererezhioù kentañ (ar paper hag ar c’hoad).\nWar roudoù ar vartoloded, Breizh zo an 3e rannvro eus Frañs evit a sell ouzh an obererezh merdeiñ. Diazezet war an neveziñ eo he gennad merdeiñ, awenet gant Tabarly, Kersaozon, hag un toullad merdeerien hep o far.\nUr sevenadur rannet evit ober berzh\nAr chemed giz gwechall en deus emdroet evit dont a-benn da zerc’hel ar roll pennañ. Breizh zo er penn a-raok a-fet gounezerezh, pesketaerezh, magerezh-kregin, gounezvouederezh. Kas a ra ar vichereien an traoù war-raok asambles hag en em gavout a reont er c’hevelourioù pe tro-dro d’ar c’hounezoniourien a dalvoudeka ar produerezhioù. Evel-se eo e vez kaset war-raok ar « bio » pe ar meskl gant labelioù AOK (anvadurioù orin kontrollet). Gant ar memes spered eo bet krouet ar merk « Produet e Breizh » evit lakaat war wel ar pezh a vez produet er vro.\nEus ar bezhin d’ar mikroprosesor\nBreizh zo er penn a-raok a-fet an teknologiezhioù blein abaoe 1959. Dleet eo kement-se, moarvat, da live skol mat-kenañ ar skolidi hag ar skolveuridi zo skoliataet enni ! Gant ur rouedad embregerezhioù e c’hall ar rannvro bezañ ar pol broadel 1añ er pellgehenterezh (goude Enez-Frañs). 4 fol kevezusted zo enni, evit teknologiezhioù ar c’helaouiñ, ar mor, ar gounezvouederezh hag ar c’hirri. Lañs he deus er vevdeknologiezh vor, ar gwezelerezh glas ha gwer”.\nPerak ez eus sivi e Plougastell ?\nSkouerius eo istor ar sivi e Plougastell : gant an ergerzhour Amédée Frézier e oant bet degaset eus Chile war-dro 1740, gant liorzh louzawouriezh Brest e vez roet harp d’o gounit, gant an hent-houarn Pariz-Brest e vez roet an tu da ziorren anezho, gant ar modoù produiñ a ijin hag ur ouenn nevez, Freizh hec’h anv, ez eus bet roet lañs d’ar gounezadoù sivi en-dro.


Kaozeal:Luc'heilerez - Wikipedia\nha ret eo mirout ar pennad-mañ? labouret e vo warnañ war-lerc'h pe rankout a ran e diverkañ raktal? --Neal 25 C'hwe 2006 da 19:08 (UTC)[respont]\nMersi dit Neal evit da degemer ha da alioù met e vije din goût bremañ penaos ouzhpennañ ur liamm war-zu ar rummad nevez "Dafar bureveg" e vo tamm ha tamm o kreskiñ war ar pajennad degemer e-touez ar re a-fed an Deknologiezh --Padraig Marc'heg 26 Feb 2006 da 20:28 (UTC)\nMoullañ[kemmañ ar vammenn]\nPerak eo bet cheñchet moullañ gant moulañ. reizhet eo bet ar ger-se gant an Here. Distaget e vez un ou berr neuze eo reizh skrivañ gant daou ll. Faziek e oa geriadurioù Roparz Hemon er c'heñver-se. --Fulup 26 Feb 2006 da 22:41 (UTC)\nAdtapet diwar « https://br.wikipedia.org/w/index.php?title=Kaozeal:Luc%27heilerez&oldid=35880 »\nKemmoù diwezhañ degaset d'ar bajenn-mañ d'an 26 C'hwe 2006, da 22:41.


ar Pare d’ar re vouzar | Daskor\nTri bloaz a oa bet, d’an Nedeleg, abaoe ma oa deut bouzar Noun al Ludueg, botaouer-koad e Sant Tei. Ya, tri bloavezh diouzhtu-diouzhtu, ha bouzar me ’lavar deoc’h, bouzar diouzh an daou du. Ha c’hoazh, hep dezhañ gouzout doare penaos : nijet e oa ar c’hlevoud diouzh e zivskouarn hep lavaret da belec’h ez ae na netra, e-giz ma nij al labous diouzh e gaoued pa gav an nor digor, pe c’hoazh evel ma tec’h al laer, eeun dirazañ, pa vez bet oc’h ober e dro en un tiegezh bennak. Bouzar, hep douetiñ penaos na perak, ma n’eo ket un druez, Aotroù Doue ! Ret eo lavaret, emichañs ; ur barrad avel fall en doa kavet e du da vont en e zivskouarn, ha ne c’helle ken dont a-benn da gaout an hent da zont er-maez diouto ; hag e chome, al loen fall anezhañ, da c’hoari troiñ-distroiñ, da gantreal a-barzh penn Noun al Ludueg, e-giz ul logodenn o firbouchat a-raok mervel en un trap logod.\nKoulskoude an droug n’oa ket bet ken gwazh a-dalek an deiz kentañ, nann ! Met petra ’verne kement-se, peogwir en em astenne ar c’hleñved a vloaz da vloaz, siwazh d’ar paourkaezh Noun al Ludueg. Rak en em astenn a rae, ha Soaz Gamm a ouie at ez ae divskouarn he gwaz war izelaat.\nEr bloaz kentañ, Noun a gleve c’hoazh trouz gant ar pezhioù dek gwenneg a leze Soaz da gouezhañ a-dreñv e gein ; e-pad an eil bloavezh, ne gleve mui nemet trouz ar pezhioù eizh real ; hag abaoe dibenn an trede bloavezh, pegen alies bennak ma leze Soaz he fezh ugent real da gouezhañ a-dreñv e gein, Noun ne rae van ebet.\nMarteze en dije klevet trouz ar pezhioù aour, met tiegezh botaouer-koad Sant Tei ne anaveze ket ar boutonioù melen-se, hep toull na gar ; a-boan ma oa deut o brud betek eno.\nPetra ober ? Netra ! Ha setu graet e soñj gant Noun :\n– Arabat din klemm, emezañ d’e hini gamm ; an den a chom den, evit dezhañ bezañ bouear, n’eo ket gwir ? Hag e vefen gwelloc’h evit en em chalañ, me ? An Aotroù Doue, me oar mat, en deus skrivet war e levr bras, e-lec’h ma’z eus meneg ac’hanon-me : « Noun al Ludueg, gwaz Soaz Gamm botaouer-koad e Sant Tei, a chomo bouzar betek... klevout ! »\nUr sulvezh, diouzh an abardaez, war-dro mare Gouel Yann, en un danañ e gorn-butun dre e liorzh, Noun al Ludueg a welas e oa ruz ar c’herez e bleñchenn ar gwez. En ur sellet outo, an dour o tont en e c’henoù gleb, Noun a chomas ur pennadig da soñjal :\n– Nag int a zo flour ha ruz, va c’herez ! E-giz muzelloù gwerc’hezed o c’hoarzhin da baotred yaouank. N’o c’hlevan ket, met kaout a ra din e lavaront « Ne boki ket deomp ! Nann, ne ri ket ! Re gozh ’out ! » — Re gozh ’on, eme Noun ; tanfoeltr ! gwelet a rimp !\nHag eñ tennañ botoù, tog ha chupenn, hag o pignañ da gaout ar c’herez. E-penn ur brankig kamm e welas un toullad e-giz o c’hoarzhin goap ; ha Noun dezho ! Paourkaezh ! Emichañs e droad a risklas, e zaouarn ne oant ket krog mat a-walc’h, ha... pouloudoufez ! setu Noun al Ludueg o vont war e benn d’an traoñ, dre douez an delioù.\n– Aotroù Sant Tei benniget ! emezañ en e soñj ; emañ graet evidon !\nSoaz Gamm hag un amezeg a glevas trouz al lamm ; kaout a rejont Noun astennet dindan ar wezenn hag, unan krog er penn, egile en divesker, e kasjont anezhañ d’e wele. — Koulskoude al Ludueg n’edo ket marv, met un tammig badaouet, mezvennet ; dislonkañ ’rae zoken bras e zaoulagad en e benn, en ur c’houlenn penaos ne oa ket en em lazhet.\n– ’En em chalez ket, Nounig, a responte Soaz Gamm ; un taol netra eo hemañ, te ’welo ! Ne varvi ket kentoc’h, te ’welo ! Me a ya da lakaat ac’hanout da c’hweziñ.\nEvit Soaz Gamm ne oa nement al louzoù-se mat ouzh pep kleñved. Klevit kentoc’h : pa oa bet Herri ar Marichal gant ar remm pe droug Sant Urloù en e zargreiz, Soaz he doa gwellaet anezhañ en un ober dezhañ c’hweziñ. — Un niz dezhi, an dreuz warnañ gant an derzhienn bep tri-pevar devezh, en doa ranket souchañ ha chom war e wele ; ma, Soaz a deuas a-benn da dorriñ an derzhienn warnañ, atav en un ober dezhañ c’hweziñ. — Ha me ’oar, me, pet all a oe gwellaet c’hoazh ganti en doare-se ! Betek an aotroù person, pa dorras e c’har pareañ, atav en un ober dezhañ c’hweziñ !\nSetu ’ta ma oa klenket Noun, penn hag all, etre div c’holc’hedad pell, ken ne weled ken anezhañ na fri, na skouarn, na blevenn. — Un eur pe ziv e chomas moredet, ha pa zivorfilas, ur c’hwezenn warnañ ken ma save ar moged dioutañ, o ! burzhud ! Noun al Ludueg, botaouer-koad e Sant Tei, a gleve koulz pe welloc’h eget biskoazh !\n– Aotroù Sant Tei benniget, emezañ ; aet eo ar bouzar diouzhin !\n– Da sorc’hennoù da vihanañ n’int ket aet kuit ! eme Soaz Gamm, diskredik an tamm anezhi.\nMet gwir edo, hag an hini gozh a rankas krediñ, rak he Noun al Ludueg a gleve trouz o kouezhañ gant ar pezhioù ugent real, eizh real, dek gwenneg, ha daou liard toull zoken.\nHopal a rae gwashoc’h eget un diskiant :\n– Gwellaet ’on, Aotroù Sant Tei, gwellaet ’on ! Emaon pare, ha va gwezenn kerez eo he deus graet ar burzhud !\n– A gav dit ? eme Soaz Gamm.\n– Ya, ya, va gwezenn kerez ha piv ken nemeti, mar plij ? Pebezh louzaouer am eus aze...\nA ! va divskouarn, siwazh deoc’h ! pell zo e vijec’h bet pareet, m’am bije gouezet e oa a-walc’h kaout ul lamm diouzh va gwezenn kerez !\nAr vrud, ar wreg divalav-se, kant genoù dezhi, a skignas buan ar c’heloù tro-war-dro, hag hepdale un engroez a dud a zeredas betek Sant Tei da welet gwezenn kerez ar botaouer. Doareoù ar burzhud a oa zoken moulet war ar c’hazetennoù, ha lod a lavar e tennas ar mestr-skol poltred ar wezenn : me n’ouzon ket, me ! Ar pezh a ouzon evit gwir eo e oa dre ar vro neuze ur Saoz droch bennak hag a ginnigas mil lur eus ar wezenn. Noun a felle dezhañ kaout pemp kant skoed, met ar Saoz ne fellas ket dezhañ o roiñ.\nNeuze ur soñj dispar a zideñvas e spered Noun al Ludueg :\n– Soaz, emezañ d’e hini gamm, hor gwezenn kerez a dalv ur binvidigezh. Soñj nag a dud bouzar a zo amañ dre ar Vro. Ma ! Evit pareañ n’o deus nemet kouezhañ eveldon-me diwar hor gwezenn kerez. Te ’welo, dastum a rimp leve, ha pa ne rofe pep bouzar deomp nemet pevar real, ne gousto ket c’hoazh re ger dezhañ pareañ.\nD’ar sul war-lerc’h Soaz Gamm a roas pemp gwenneg da Ber ar C’hloc’her evit embann diwar ar Groaz, goude an oferennoù, e c’helle ar re vouzar, gant ma paefent pevar real mont da bareañ diwar gwezenn kerez Noun al Ludueg, botaouer-koad e Sant Tei.\nHa goude ar gousperoù, meur a hini a oa degouezhet da glask ar pare digant ar wezenn vurzhudus. Bez e oa eno Yann Dreboull, unan tev ha kofek etre bras ha bihan : e-giz kanolier war vor en doa graet e amzer-servij, ha trouz-kurun an tennoù kanol o krozal en doa e vouzaret krak. Hag abaoe e oa deut da zerc’hel ostaliri an Tri-Lonk, tost d’an Ankoù. Eñ ivez en dije karet gwellaat : rak an amzer eus an amzer ne gleve ket petra ’felle d’e everien kaout.\n– Ac’hanta, Yann Dreboull, a c’houlennas Noun digantañ div pe deir gwech, pignat a rez war ar wezenn ?\n– Re a boan am befe, rak re a bouez a zo ennon ; arabat deoc’h koulskoude krediñ em befe aon da gouezhañ en traoñ ; nann ! met a-raok klask netra, ret eo din moanaat un tammig ; ha goude-se ni a welo.\nUnan bouzar all oa e anv Tin ar C’hozhdañvad, genidik eus ar C’hap Sizun, du-hont-pell.\n– Me zo o vont da bignat, emezañ da Nounig ; met aesoc’h e vefe din tennañ va zaol ma vije ledet un dra bennak dindan ar wezenn evit souplaat va lamm.\nSoaz Gamm a redas da gerc’hat ar golc’hedad-pell a-ziwar he gwele ; ha Tin ar C’hozhdañvad el laez gant ar wezenn, hag uhel c’hoazh ; met kerez a gave dre ma pigne, hag e tebras, hag e lonkas kement, ken, pa oa leun e gof, ne soñjas mui, eñ, en e zivskouarn, nag en e bare hag, e-lec’h ober ul lamm en traoñ, e tiskennas war e bouezig. — Da vihanañ pevar real a baeas e gofad kerez : setu ar botaouer n’en doa ket a goll dioutañ.\nUn trede perc’henn da zivskouarn vouzar a zegouezhas : hennezh e oa Filip ar Stroalleg, diouzh kostez Kerbleveg e Pouldregad, laer dre vicher, rak ur c’hemener brocher laou edo ; hag un amziod kaer a oa dioutañ, daoust dezhañ da vezañ kemener. N’ouzon ket mat a-walc’h pe oad a c’helle kaout ; etre ugent ha pevar ugent koulskoude a gav din edo. A-hent-all, divesker hir-hir en doa, met ken treut ha ken moan hag ur spanell-grampouez.\nKen skañv hag ur gwiber pe ur c’hazh-koad e pignas gant ar wezenn kerez, goude bezañ roet e bevar real. E oa o vont da lammet en traoñ, pa c’houlennas Noun digantañ :\n– Ha lakaet e vo ar c’holc’hed dindan ?\n– Petra ? eme egile, pounner-klevout.\n– Hag hi a oa dindanout-te ?\n– N’edo ket.\n– Ma ! Kerzhit holl diouzh va hent !\nDiv pe deir gwech e serras e zaoulagad ; krafignat a reas e benn diouzh an daou du ; hag e tiskrogas e zaouarn diouzh ar brank kamm, hag e kemeras an hent da zont en traoñ dre douez an delioù, buanoc’h eget m’edo pignet. War e benn e kouezhas, dres, el lec’h m’edo kouezhet Noun al Ludueg.\n– Ac’hanta, Filip, penaos emaout ganti ? Ac’hanta, Stroalleg, klevout a rez ? a hopas Noun warnañ.\n– E-giz kent, emezañ, en ur sevel divac’hagn.\n– Dont a reio ar pare, eme Soaz ; met ret e vo deoc’h mont d’ho kwele ha c’hweziñ e-tailh, kentañ ma tegouezhoc’h er gêr.\nAntronoz, botaouer-koad Sant Tei hag e votaouerez a yeas da varc’had Douarnenez da werzhañ yer ha vioù ; edont o daou er c’hoc’hu, pa zegouezhas gwreg Filip ar Stroalleg da ober reuz dezho.\n– N’ho peus ket mezh, eme houmañ ? Petra ’c’hoari ganeoc’h, chalopenned ? Klask lakaat an dud da derriñ o izili ! Pe fur pe sot ’oc’h ?... Hag ober paeañ c’hoazh ?... Da vihanañ ma vije bet evit netra ! Neuze c’hoazh, c’hoazh !... Ha va Filip en deus bet an derzhienn evit an noz ; ha siwazh ! ma teu da chom ganin pell war e wele, piv a vago ar Filiped vihan, n’eo ket c’hwi eo ?\nKant tra all a lavaras c’hoazh ; Nounig al Ludueg ne ziserre ket e rann.\n– Petra ’fell deoc’h ? eme Soaz Gamm ; va Ludueg, plac’h paour, en ur gouezhañ, en doa lezet e zroug bouzar dindan hor gwezenn kerez ; hag ho Stroalleg deoc’h-c’hwi en deus sammet droug va gwaz war e hini. Setu aze ar stal !...\nPa deuas da Sant Tei, Noun al Ludueg, en despet da Soaz Gamm hag a gare kalz ar c’herez, a droc’has e wezenn vrudet, hag a reas boteier koad ganti, peogwir ne felle ken dezhi roiñ ar pare d’ar re vouzar !\nLiens transversaux de livre pour ar Pare d’ar re vouzar\n‹ al Laer a zo laer (6)\nYann ar bombarder, pe ar gouriz plouz ›


Trenkenn dezoksiribonukleek - Wikipedia\n(Adkaset eus DNA)\nAn drenkenn dezoksiribonukleek (berraet e TDN) zo ur volekulenn a gaver en holl vevien. Kavet e vez e nukleus ar c'helligoù eukariot, e kutoplasm ar c'helligoù prokariot, er mitokondriennoù hag er c'hloroplastoù. Lod eus ar viruzoù o deus ivez TDN serret en o c'hapsidenn.\nFramm teirmentek ur volekulenn TDN\nEn TDN emañ an holl ditouroù genetik a zo ezhomm anezho evit mont en-dro ar bevedeg. Gallout a raer keñveriañ an TDN ouzh ul levr keginañ, ennañ an holl rekipeoù evit gallout fardañ proteinoù, TRN...\nDiv neudenn nukleotidoù stag an eil ouzh eben a ya d'ober an TDN. Heuliad bazennoù an nukleotidoù a sav kodoù a c'hell bezañ lennet gant implij ar c'hod genetik. Titouriñ a ra war peseurt trenkennoù aminek a vo implijet evit sevel ar proteinoù. Molekulennoù sukr (an dezoksiriboz) ha fosfat, stag a bep eil, a ya d'ober skeledenn an TDN. Ar bazennoù zo stag outi. Peder bazenn zo en TDN : adenin (A), kutosin (C), guanin (G) ha timin (T).\nAn div neudenn nukleotidoù a vez liammet dre o bazennoù : guanin ouzh kutozin (G-K) hag adenin ouzh timin (A-T). Evel-se ez eus stumm un droellenn doubl gant an TDN.\nFramm divviñs an TDN\nLivet eo an atomoù dre elfenn gimiek, hag e traoñ an tu dehoù emañ diskouezet ar rummoù A-T ha G-K\nFramm kimiek an TDN\nAdtapet diwar « https://br.wikipedia.org/w/index.php?title=Trenkenn_dezoksiribonukleek&oldid=1852366 »\nDernière modification le 21 Her 2019, à 02:22\nKemmoù diwezhañ degaset d'ar bajenn-mañ d'an 21 Her 2019, da 02:22.


3 er trede bloaz eus e ren, e reas ur fest d'e holl briñsed ha d'e holl servijerien. Pennoù arme Persia ha Media, aotrounez ha priñsed ar proviñsoù a oa dirazañ.\n5 Pa voe tremenet an deizioù-se, ar roue a reas ur fest e-pad seizh devezh, e leurenn liorzh palez ar roue, d'an holl bobl en em gave e Suza ar gêrbenn, eus ar brasañ d'ar bihanañ.\n6 Palennoù gwenn, gwer ha limestra a oa staget gant kerdin lin fin ha tane ouzh lagadennoù arc'hant ha peulioù marmor. Gweleoù aour hag arc'hant a oa lakaet war bavezioù porfir, marmor, nakr ha marbr-du.\n8 Evel ma oa urzhiet, den ne oa bountet da evañ, rak ar roue en doa gourc'hemennet start d'e holl hanafourien servijañ evel ma felle da bep hini.\n10 D'ar seizhvet deiz, pa voe laouenaet kalon ar roue gant ar gwin, e c'hourc'hemennas da Vehuman, Bizta, Harbona, Bigta, Abagta, Zetar ha Karkaz, ar seizh spazhad a servije dirak ar roue Asueruz,\n11 degas Vasti ar rouanez dirak ar roue, gant ar gurunenn roueel, evit diskouez d'an dud ha d'ar briñsed he c'haerded, rak kaer e oa he dremm.\n12 Met ar rouanez Vasti ne fellas ket dezhi sentiñ ouzh ar gourc'hemenn en doa roet dezhi ar roue dre ar spazhidi. Hag ar roue a gounnaras meurbet, e fulor en em danas ennañ.\n13 Neuze ar roue a gomzas d'ar re fur o doa anaoudegezh an amzerioù. Rak evel-se e rae ar roue gant e aferioù, e-keñver an holl re a anaveze al lezenn hag ar varn.\n14 Ar re dostañ outañ a oa Karshena, Shetar, Admata, Tarsiz, Merez, Marsena ha Memukan, seizh priñs eus Persia hag eus Media, a wele dremm ar roue, hag a zalc'he ar renk kentañ er rouantelezh.\n15 Petra a raimp hervez al lezenn d'ar rouanez Vasti, dre ma n'he deus ket sentet ouzh an urzh en doa roet dezhi ar roue Asueruz dre ar spazhidi?\n16 Neuze Memukan a lavaras dirak ar roue hag ar briñsed: Ar rouanez Vasti n'he deus ket graet fall e-keñver ar roue hepken, met ivez e-keñver an holl briñsed hag an holl bobloù a zo en holl broviñsoù ar roue Asueruz.\n17 Rak ar pezh he deus graet ar rouanez a vo anavezet gant an holl wragez, hag a raio dezho disprizañ o friedoù; lavarout a raint: Ar roue Asueruz en doa gourc'hemennet degas dezhañ ar rouanez, ha n'eo ket deuet.\n18 Hiziv, priñsezed Persia ha Media, o vezañ anavezet ar pezh he deus graet ar rouanez, a responto en hevelep doare da holl briñsed ar roue. Hag e c'hoarvezo kalz a zispriz hag a gounnar.\n19 Mar kav mat ar roue, ra vo embannet un urzh roueel eus e berzh, ha ra vo skrivet e lezennoù Persia ha Media, ha ra vo didorrus, penaos na zeuio ken Vasti dirak ar roue Asueruz, hag e roio ar roue ar vriegezh a rouanez da unan all, gwelloc'h egeti.\n20 Ha pa vo anavezet an urzh en devo graet ar roue, en e holl rouantelezh, daoust pegen bras eo, an holl wragez a enoro o friedoù, eus ar brasañ d'ar bihanañ.\n21 Ar gomz-se a blijas d'ar roue ha d'e briñsed, hag ar roue a reas hervez ar pezh en doa lavaret Memukan.\n1 Goude an traoù-se, pa voe sioulaet kounnar ar roue Asueruz, en doe soñj eus Vasti hag eus ar pezh he doa graet, hag eus ar pezh en doa divizet en he c'heñver.\n2 An dud yaouank a servije ar roue a lavaras: Ra vo klasket evit ar roue merc'hed yaouank gwerc'h ha koant,\n3 ha ra lakaio ar roue kefridiourien en holl broviñsoù e rouantelezh, da zastum an holl verc'hed yaouank gwerc'h ha koant e Suza ar gêrbenn, e ti ar gwragez, dindan evezh Hegai spazhad ar roue, diwaller ar gwragez, ha ra vo roet dezho ar pezh a zo ret evit en em gempenn.\n4 Hag ar plac'h yaouank a blijo d'ar roue a reno e-lec'h Vasti. Kement-se a blijas d'ar roue, hag e reas evel-se.\n7 Sevel a rae Hadasa, hag a zo Ester, merc'h e eontr, rak n'he doa na tad na mamm. Ar plac'h yaouank a oa a vent kaer ha koant. Goude marv he zad hag he mamm, Mardoke en doa he c'hemeret evel e verc'h.\n8 Pa voe anavezet komz hag urzh ar roue, ha ma voe dastumet un niver bras a verc'hed e Suza ar gêrbenn dindan evezh Hegai, Ester a voe degaset da di ar roue dindan evezh Hegai, diwaller ar gwragez.\n9 Ar plac'h yaouank a blijas dezhañ hag a gavas gras dirazañ. Hastañ a reas reiñ dezhi ar pezh a oa ret evit en em gempenn hag evit he bevañs. Hag e roas dezhi seizh plac'h yaouank dibabet e ti ar roue, hag he lojañ a reas gant ar seizh plac'h yaouank-se er gwellañ lec'h eus ti ar gwragez.\n12 Pa errue gant pep plac'h yaouank an dro da vont da gavout ar roue Asueruz, goude bezañ graet hervez al lezenn e-pad daouzek miz, rak evel-se en em rae deizioù o c'hempennadur, c'hwezh miz gant eoul mir, ha c'hwec'h miz gant c'hwezhioù-mat hag ezañsoù a bep seurt evit gwragez,\n13 neuze, ar plac'h yaouank a yae da gavout ar roue. Kement tra a c'houlenne a veze roet dezhi, evit kas ganti eus ti ar gwragez da di ar roue.\n14 Mont a rae e-barzh d'abardaez, ha diouzh ar beure e tistroe da eil ti ar gwragez, dindan evezh Shaashgaz, spazhad ar roue, diwaller ar serc'hed. Ne yae ken etrezek ar roue, nemet hag e c'hoantafe ar roue hag e vefe galvet dre hec'h anv.\n15 Pa erruas tro Ester merc'h Abikail, eontr Mardoke, en doa he c'hemeret evel e verc'h, da vont da gavout ar roue, ne c'houlennas netra nemet ar pezh a lavarfe Hegai spazhad ar roue, diwaller ar gwragez. Ester a gave gras dirak an holl re a wele anezhi.\n16 Evel-se Ester a voe degaset d'ar roue Asueruz, d'e di roueel, d'an dekvet miz, a oa miz Tevet, er seizhvet bloaz eus e ren.\n17 Ar roue a garas Ester muioc'h eget an holl wragez, hi a gavas gras ha madelezh dirazañ muioc'h eget an holl werc'hezed. Lakaat a reas ar gurunenn roueel war he fenn, hag e reas anezhi rouaned e-lec'h Vasti.\n18 Ar roue a reas ur fest bras evit e holl briñsed hag e servijerien, fest Ester. Hag e roas diskuizh d'ar proviñsoù, ha donezonoù hervez largentez ar roue.\n19 Evel ma oa dastumet ar gwerc'hezed un eil gwech, Mardoke a oa azezet ouzh dor ar roue.\n20 Ester n'he doa ket disklêriet he ganedigezh nag he fobl, evel m'en doa urzhiet dezhi Mardoke, rak ober a rae hervez komzoù Mardoke, evel pa oa savet en e di.\n22 Mardoke a ouezas kement-se, hag en roas da anavezout da Ester. Ester en lavaras d'ar roue a-berzh Mardoke.\n2 Holl servijerien ar roue a oa ouzh dor ar roue a blege hag a stoue dirak Haman, rak ar roue en doa gourc'hemennet-se en e geñver. Met Mardoke ne blege ket ha ne stoue ket dirazañ.\n3 Servijerien ar roue a oa ouzh dor ar roue a lavaras da Vardoke: Perak e torrez gourc'hemenn ar roue?\n4 Goude bezañ lavaret dezhañ kement-se e-pad meur a zevezh, ne selaoue ket anezho, hag henn lavarjont da Haman, evit gwelout ha derc'hel a raje start Mardoke; rak lavaret en doa dezho e oa Yuzev.\n7 D'ar miz kentañ, a zo miz Nisan, en daouzekvet bloaz eus ar roue Asueruz, e voe taolet ar Pour, da lavarout eo ar sord, dirak Haman, evit pep devezh ha bep miz, betek an daouzekvet miz, a zo miz Adar.\n8 Haman a lavaras d'ar roue Asueruz: Bez' ez eus ur bobl, stlabezet e-touez ar pobloù dre holl broviñsoù da rouantelezh, en em zalc'h a-du gant lezennoù disheñvel diouzh re an holl bobloù, ha ne viront ket lezennoù ar roue. N'eo ket dereat d'ar roue o lezel evel-se.\n9 Mar kav mat ar roue, ra vo skrivet evit o distrujañ, hag e lakain etre daouarn ar velestrourien dek mil talant arc'hant (~ 300 tonenn), evit ma vint kaset e teñzorioù ar roue.\n11 Hag ar roue a lavaras da Haman: An arc'hant a zo roet dit, koulz ar bobl-se, da ober ganto evel ma kari.\n12 D'an trizekvet deiz eus ar miz kentañ e voe galvet skriverien ar roue, hag e voe skrivet ar pezh en doa gourc'hemennet Haman da ofiserien ar roue, da c'houarnourien pep proviñs, da briñsed pep pobl, da bep proviñs hervez e zoare da skrivañ ha da bep pobl hervez e yezh. Kement-se a voe skrivet en anv ar roue Asueruz, ha siellet gant gwalenn ar roue.\n14 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d'an holl bobloù, evit bezañ prest a-benn an deiz-se.\n15 Ar rederien a hastas buan war c'hourc'hemenn ar roue, hag an urzh a voe ivez embannet e Suza ar gêrbenn. E-pad ma oa ar roue hag Haman azezet da evañ, kêr Suza a oa mantret.\n1 Pa anavezas Mardoke ar pezh a c'hoarveze, e rogas e zilhad, e wiskas ur sac'h ha ludu, hag ez eas dre gêr o krial gant kriadennoù kreñv ha c'hwerv.\n2 Hag e teuas betek dirak dor ar roue, rak ne c'helle den gwisket gant ur sac'h mont dre zor ar roue.\n3 Hag e pep proviñs, el lec'hioù ma oa erruet urzh ar roue hag e gemenn, ar Yuzevien a voe en ur glac'har bras, o yunañ, o ouelañ hag oc'h hirvoudiñ. Kalz a c'hourveze war seier ha ludu.\n4 Mitizhien Ester hag he spazhidi a zeuas d'he c'havout hag a lavaras dezhi kement-se. Ar rouanez a voe gwall spouronet, hag e kasas dilhad da wiskañ Mardoke, evit ma lamje e sac'h diwarnañ, met n'o c'hemeras ket.\n5 Neuze Ester a c'halvas Hatak, unan eus spazhidi ar roue, a oa bet lakaet evit he servijañ; hag hi a c'hourc'hemennas dezhañ goulenn digant Mardoke petra en devoa ha perak e rae evel-se.\n7 Mardoke a zisklêrias dezhañ kement a oa c'hoarvezet ha pegement a arc'hant en doa prometet Haman da baeañ da deñzor ar roue diwar-benn ar Yuzevien, evit o distrujañ.\n8 Hag e roas dezhañ un eilskrid eus ar skrid-urzh a oa bet embannet e Suza d'o distrujañ, evit e ziskouez da Ester ha reiñ dezhi da gompren an traoù, hag evit lavarout dezhi mont da di ar roue ha goulenn digantañ gras hag e aspediñ e-keñver ar bobl.\n10 Ester a gomzas ouzh Hatak, hag a c'hourc'hemennas dezhañ lavarout da Vardoke:\n11 Holl servijerien ar roue ha pobl proviñsoù ar roue a anavez ez eus ul lezenn penaos piv bennak, den pe maouez, a ya e ti ar roue, e leurenn an diabarzh, hep bezañ bet galvet, a zo lakaet d'ar marv, nemet ec'h astenn dezhañ ar roue e vazh aour, rak a-gement-se e c'hell bevañ. Ha me n'on ket bet galvet da di ar roue abaoe tregont devezh.\n13 Mardoke a reas respont da Ester: Na soñj ket enni da-unan, dre ma'z out e ti ar roue, e c'helli tec'hout da-unan a-douez an holl Yuzevien.\n14 Mar tavez en amzer-mañ, sikour ha silvidigezh a savo eus ul lec'h all bennak, met te ha ti da dad a yelo da get. Ha piv a oar hag-eñ n'eo ket evit un amzer evel houmañ ez out deuet d'ar rouantelezh?\n16 Kae, dastum an holl Yuzevien a zo e Suza, yunit evidon, na zebrit ha na evit netra e-pad tri deiz, ken en noz evel en deiz, me ha va mitizhien a yuno ivez, ha goude ez in da gavout ar roue evel-se, petra bennak ma'z eo enep al lezenn, ha ma c'hoarvez e varvin, me a varvo!\n17 Mardoke a yeas hag a reas kement he doa gourc'hemennet dezhañ Ester.\n1 D'an trede deiz Ester a wiskas he dilhad rouanez hag en em zalc'has e leurenn an diabarzh eus ti ar roue, a oa dirak ti ar roue. Ar roue a oa azezet war dron e rouantelezh, en ti roueel, e-tal dor an ti.\n2 Pa welas ar rouanez Ester en em zalc'he war al leurenn, houmañ a gavas gras dirazañ. Ar roue a astennas da Ester ar vazh-roue aour a oa en e zorn. Ester a dostaas hag a stokas ouzh penn ar vazh.\n3 Ar roue a lavaras dezhi: Petra a zo ganit, rouanez Ester, petra a c'houlennez? Ha pa vefe an hanter eus ar rouantelezh, roet e vo dit.\n4 Ester a respontas: Mar kav mat ar roue, ra zeuio ar roue gant Haman hiziv d'ar fest am eus aozet evitañ.\n5 Hag ar roue a lavaras: Galvit buan Haman, evit ober ar pezh he deus lavaret Ester. Hag e teuas ar roue gant Haman d'ar fest he doa aozet Ester.\n6 Ar roue a lavaras da Ester, e-pad ma veze evet ar gwin: Petra a c'houlennez? Roet e vo dit. Petra eo da c'hoant? Ha pa vefe an hanter eus ar rouantelezh, roet e vo dit.\n7 Ester a respontas o lavarout: Setu va goulenn ha va c'hoant:\n8 Mar em eus kavet gras dirak ar roue, ha mar kav mat ar roue reiñ din va goulenn hag ober hervez va c'hoant, ra zeuio ar roue gant Haman d'ar fest a aozin evito, ha warc'hoazh e rin hervez ar pezh en deus lavaret ar roue.\n10 Met Haman en em zalc'has hag a yeas d'ar gêr hag a gasas da gerc'hat e vignoned ha Zeresh e wreg.\n12 Haman a lavaras ivez: Zoken ar rouanez Ester n'he deus pedet nemedon da zont gant ar roue d'ar fest he deus graet, ha warc'hoazh ez on pedet ganti da vont adarre gant ar roue.\n13 Met kement-se holl n'eo ket a-walc'h din, e-keit ha ma welin Mardoke ar Yuzev azezet ouzh dor ar roue.\n14 Zeresh e wreg, hag e holl vignoned, a lavaras: Ra vo graet ur post-kroug uhel a hanter-kant ilinad (~ pemp metr warn-ugent), ha warc'hoazh beure lavar d'ar roue ma vo krouget Mardoke eno, ha kae laouen d'ar fest gant ar roue. An dra-se a blijas da Haman, hag e reas ober ar post-kroug.\n1 En noz-se ar roue ne c'hellas ket kousket, hag e c'hourc'hemennas degas levr an eñvorioù: an Danevelloù. Hag e voent lennet dirak ar roue.\n3 Ar roue a lavaras: Peseurt enor ha peseurt bri a zo bet kinniget da Vardoke evit kement-se? Ha tud ar roue a servije anezhañ a respontas: N'eus bet graet netra evitañ.\n4 Ar roue a lavaras: Piv a zo el leurenn? Haman a oa deuet e leurenn an diavaez eus ti ar roue, evit lavarout d'ar roue krougañ Mardoke d'ar post-kroug en doa prientet evitañ.\n6 Haman eta a zeuas, hag ar roue a lavaras dezhañ: Petra a vo graet evit un den a fell d'ar roue enoriñ? Haman a lavaras en e galon: Da biv e fellfe d'ar roue ober muioc'h a enor eget din-me?\n7 Hag Haman a lavaras d'ar roue: Diwar-benn an den a fell d'ar roue enoriñ,\n8 ra vo degaset dezhañ dilhad roueel en deus gwisket ar roue, hag ur marc'h en deus aet ar roue warnañ, ra vo lakaet ur gurunenn roueel war e benn,\n9 ra vo roet an dilhad-se hag ar marc'h-se da unan eus priñsed uhelañ ar roue, ra vo gwisket an den a fell d'ar roue enoriñ, ra vo graet dezhañ mont war varc'h dre straedoù kêr, ra vo huchet dirazañ: Evel-se e vez graet d'an den a fell d'ar roue enoriñ!\n10 Neuze ar roue a lavaras da Haman: Hast buan, kemer an dilhad hag ar marc'h evel m'ec'h eus lavaret, ha gra evel-se da Vardoke ar Yuzev, a zo azezet ouzh dor ar roue. Na vank d'ober netra eus ar pezh ac'h eus lavaret.\n11 Hag Haman a gemeras an dilhad hag ar marc'h, a wiskas Mardoke hag a lakaas anezhañ da vont war varc'h dre straedoù kêr, en ur huchal dirazañ: Evel-se e vez graet d'an den a fell d'ar roue enoriñ!\n12 Goude-se, Mardoke a zistroas da zor ar roue, hag Haman en em dennas buan d'e di, gwall c'hlac'haret, goloet e benn.\n13 Hag Haman a gontas da Zeresh e wreg ha da e holl vignoned kement a oa c'hoarvezet. Neuze e re fur ha Zeresh e wreg a lavaras: Mard eo Mardoke, ha te a grogas da gouezhañ dirazañ, eus gouenn ar Yuzevien, ne drec'hi ket warnañ, met kouezhañ a ri dirazañ.\n14 Hag evel ma komzent c'hoazh gantañ, spazhidi ar roue a zeuas hag a hastas degas Haman d'ar fest aozet gant Ester.\n1 Ar roue hag Haman a zeuas d'ar fest da di ar rouanez Ester.\n2 Hag en eil deiz-se, ar roue a lavaras c'hoazh da Ester, e-pad ma veze evet ar gwin: Petra a c'houlennez rouanez Ester? Roet e vo dit. Petra eo da c'hoant? Ha pa vefe an hanter eus ar rouantelezh, roet e vo dit.\n3 Ar rouanez Ester a respontas o lavarout: Mar em eus kavet gras dirazout, o roue, ha mar kav mat ar roue, ra vo roet din va buhez hervez va goulenn, ha va fobl hervez va c'hoant!\n4 Rak gwerzhet omp bet, me ha va fobl, da vezañ distrujet, lazhet, kaset da get. Ma vijemp gwerzhet evit bezañ sklaved ha mitizhien, am bije tavet, petra bennak ma ne c'hellje ket ar gwasker dic'haouiñ ar c'holl evit ar roue.\n5 Hag ar roue Asueruz a gomzas ouzh ar rouanez Ester o lavarout: Piv eo, ha pelec'h emañ an den en deus kredet en e galon ober kement-se?\n8 Pa zistroas ar roue eus liorzh ar palez da di ar fest, Haman a oa kouezhet war ar gwele ma oa Ester warnañ. Ar roue a lavaras: Ha gwallañ a rafe ar rouanez dirazon, en ti-mañ? Adalek ma voe deuet ar gomz-se eus genoù ar roue, e voe goloet e zremm da Haman.\n1 En deiz-se, ar roue Asueruz a roas d'ar rouanez Ester ti Haman, gwasker ar Yuzevien. Ha Mardoke a zeuas dirak ar roue, rak Ester he doa disklêriet piv e oa dezhi.\n3 Hag e kendalc'has Ester da gomz dirak ar roue, hag en em daolas d'e dreid o ouelañ, hag e pedas anezhañ da virout ouzh drougiezh Haman an Agagad d'oberiañ er pezh en doa iriennet a-enep ar Yuzevien.\n4 Ar roue a astennas da Ester ar vazh-roue aour. Ester a savas hag en em zalc'has en he sav dirak ar roue,\n5 hag e lavaras: Mar kav mat ar roue ha mar em eus kavet gras dirazañ, mar seblant dereat an dra d'ar roue ha mard on plijus dezhañ, ra vo skrivet evit terriñ al lizheroù a sell ouzh irienn Haman mab Hammedata an Agagad, hag en doa skrivet evit distrujañ ar Yuzevien a zo en holl broviñsoù ar roue.\n6 Rak penaos e c'hellfen gwelout an droug a dizhfe va fobl, penaos e c'hellfen gwelout distruj va gouenn?\n7 Neuze ar roue Asueruz a lavaras d'ar rouanez Ester ha d'ar Yuzev Mardoke: Setu, roet em eus ti Haman da Ester, ha krouget eo bet d'ar post-kroug dre m'en doa astennet e zorn a-enep ar Yuzevien.\n8 C'hwi eta, skrivit en anv ar roue e-keñver ar Yuzevien evel ma kavot mat, ha siellit gant gwalenn ar roue. Rak ur skrid, pa vez skrivet en anv ar roue ha siellet gant gwalenn ar roue, ne c'hell ket bezañ torret.\n9 Kerkent, d'an trede deiz warn-ugent eus an trede miz, a zo miz Sivan, skriverien ar roue a voe galvet. Hag e voe skrivet d'ar Yuzevien kement a c'hourc'hemennas Mardoke, da ofiserien, da c'houarnourien ha da briñsed ar proviñsoù a oa adalek India betek Etiopia, kant seizh proviñs warn-ugent, da bep proviñs hervez e zoare da skrivañ ha da bep pobl hervez e yezh, ha d'ar Yuzevien hervez o doare da skrivañ hag hervez o yezh.\n11 Al lizheroù a aotree ar Yuzevien a oa e pep kêr d'en em zastum ha d'en em zerc'hel evit difenn o buhez, da zistrujañ, lazhañ ha kas da get pep galloud a bobl hag a broviñs o gwaskfe hag a breizhfe o madoù, kenkoulz ar vugale hag ar maouezed,\n13 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d'an holl bobloù, evit ma vije prest ar Yuzevien, en deiz-se, d'en em veñjiñ eus o enebourien.\n14 Ar rederien pignet war gezeg ha war vuled a hastas buan-tre war c'hourc'hemenn ar roue, hag an urzh a voe ivez embannet e Suza ar gêrbenn.\n15 Mardoke a zeuas a-zirak ar roue, gant dilhad roueel limestra ha gwenn, ur gurunenn vras a aour, hag ur vantell a lin fin ha tane. Kêr Suza a laoske youc'hadennoù hag a oa el levenez.\n16 Bez' e voe evit ar Yuzevien eurvad, eürusted, laouenidigezh hag enor.\n17 E pep proviñs hag e pep kêr, el lec'hioù ma oa erruet urzh ar roue hag e gemenn, e voe e-touez ar Yuzevien laouenidigezh hag eürusted, festoù ha deizioù gouel. Ha kalz a dud a-douez pobloù ar vro en em reas Yuzevien, rak spont ar Yuzevien a oa kouezhet warno.\n1 D'an trizekvet deiz eus an daouzekvet miz, a zo miz Adar, pa'c'h erruas an deiz evit seveniñ urzh ar roue hag e gemenn, an deiz ma c'hortoze enebourien ar Yuzevien bezañ mestroù warno, ar c'hontrol a voe, ar Yuzevien a voe mestroù war ar re a gasae anezho.\n2 Ar Yuzevien en em zastumas en o c'hêrioù, dre holl broviñsoù ar roue Asueruz, evit lakaat o dorn war ar re a glaske o c'holl. Ha den ne c'helle derc'hel dirazo, rak an aon razo a oa kouezhet war an holl bobloù.\n3 Hag holl briñsed ar proviñsoù, an ofiserien, ar c'houarnourien hag holl velestrourien ar roue a skoazellas ar Yuzevien, rak spont Mardoke a oa kouezhet warno.\n5 Ar Yuzevien a skoas war o holl enebourien a daolioù kleze, hag e voe ul lazhadeg hag un distruj. Ober a rejont evel ma plije dezho d'ar re o c'hasae.\n10 hag e lazhjont dek mab Haman mab Hammedata, enebour ar Yuzevien. Met ne lakajont ket o daouarn d'ar breizhadeg.\n11 En deiz-se e voe lavaret d'ar roue niver ar re a oa bet lazhet e Suza ar gêrbenn.\n12 Hag ar roue a lavaras d'ar rouanez Ester: E Suza ar gêrbenn, ar Yuzevien o deus lazhet ha lakaet da varv pemp kant den ha dek mab Haman. Petra o devo graet en nemorant eus proviñsoù ar roue? Petra a c'houlennez? Roet e vo dit. Petra eo da c'hoant c'hoazh? Graet e vo dit.\n13 Ester a lavaras: Mar kav mat ar roue, ra vo aotreet warc'hoazh adarre d'ar Yuzevien a zo e Suza ober hervez an urzh a hiziv, ha ra vo lakaet a-ispilh ouzh ar post dek mab Haman.\n15 Ar Yuzevien a oa e Suza en em zastumas c'hoazh d'ar pevarzekvet deiz eus miz Adar, hag e lazhjont e Suza tri c'hant den. Met ne lakajont ket o daouarn d'ar breizhadeg.\n16 An nemorant eus ar Yuzevien, a oa e proviñsoù ar roue, en em zastumas hag en em zalc'has evit difenn o buhez, hag o doe diskuizh eus o enebourien, hag e lazhjont pemzek mil den ha tri-ugent eus ar re a gasae anezho. Met ne lakajont ket o daouarn d'ar breizhadeg.\n17 Kement-se a c'hoarvezas d'an trizekvet deiz a viz Adar. D'ar pevarzekvet deiz e tiskuizhjont, hag e rejont anezhañ un devezh fest ha levenez.\n18 Ar Yuzevien a oa e Suza en em zastumas d'an trizekvet deiz ha d'ar pevarzekvet deiz, hag e tiskuizhjont d'ar pemzekvet, hag e rejont anezhañ un devezh fest ha levenez.\n19 Setu perak ar Yuzevien diwar ar maez, a zo o chom e kêrioù n'int ket serret gant mogerioù, a ra gant ar pevarzekvet deiz a viz Adar un devezh levenez ha fest, un deiz gouel, ma kaser profoù an eil d'egile.\n20 Mardoke a skrivas an traoù-mañ, hag a gasas lizheroù d'an holl Yuzevien a oa en holl broviñsoù ar roue Asueruz, ar re dost hag ar re bell,\n21 evit gourc'hemenn dezho, bep bloaz, lidañ ar pevarzekvet deiz hag ar pemzekvet deiz a viz Adar,\n22 evel deizioù m'o doa diskuizhet ar Yuzevien eus o enebourien, hag evel ar miz ma voe kemmet o enkrez e levenez hag o c'hañv e devezh gouel, hag ober anezho devezhioù fest ha levenez, ma kaser profoù an eil d'egile ha ma reer donezonoù d'ar beorien.\n23 Ar Yuzevien a gendalc'has gant ar pezh e oant en em lakaet d'ober, ha gant ar pezh en doa skrivet Mardoke dezho,\n24 rak Haman mab Hammedata an Agagad, enebour ar Yuzevien, en doa iriennet a-enep ar Yuzevien evit o distrujañ, hag en doa taolet ar Pour, da lavarout eo ar sord, evit o c'has da get hag o distrujañ;\n25 met pa voe deuet Ester dirak ar roue, hemañ a c'hourc'hemennas dre lizheroù ma kouezhfe war benn Haman an irienn fall en doa ijinet a-enep ar Yuzevien, ha ma vefe krouget, eñ hag e vibien, ouzh ar post.\n26 Setu perak ez eo anvet an deizioù-se Pourim, eus an anv Pour. Hag hervez komzoù al lizher-se, hervez ar pezh o doa gwelet hag ar pezh a oa c'hoarvezet ganto,\n27 ar Yuzevien a ziazezas hag a degemeras evito, hag evit o diskennidi, hag evit an holl re en em unanfe dezho, e oa ret lidañ bep bloaz an daou zeiz-se, hervez ar reolenn skrivet hag hervez ar c'houlz merket.\n29 Ar rouanez Ester merc'h Abikail hag ar Yuzev Mardoke a skrivas gant o holl nerzh, evit startaat un eil gwech al lizher-se diwar-benn ar Pourim.\n30 Kaset e voe lizheroù d'an holl Yuzevien er c'hant seizh proviñs warn-ugent eus rouantelezh Asueruz, gant komzoù a beoc'h hag a fealded,\n31 evit diazezañ an deizioù Pourim-mañ en o c'houlz, evel m'o doa o diazezet ar Yuzev Mardoke hag ar rouanez Ester evito o-unan hag evel m'o doa o diazezet evit o diskennidi, da geñver o yunoù hag o hirvoudoù.\n2 Diwar-benn an holl oberoù eus galloud ha nerzh Mardoke, ha diwar-benn munudoù e vraster, rak uhelaet e voe gant ar roue, hag-eñ n'int ket skrivet e levr Danevelloù rouaned Media ha Persia?\n3 Rak ar Yuzev Mardoke a voe an eil goude Asueruz, hag e voe bras e-touez ar Yuzevien, plijus d'e vreudeur niverus, o klask mad e bobl hag o komz evit eurvad e holl ouenn.


Salud ha donemat dre amañ. Brav eo lenn da vrezhoneg yac'h. Bianchi-Bihan 25 Mez 2010 da 21:11 (UTC)[respont]\nSalud dit. Ur patrom : [] a zo da vravaat ar pennadoù diwar-benn skrivagnerien. A galon. --Ex-Smith 26 Mez 2010 da 15:43 (UTC)[respont]\nLatveg[kemmañ ar vammenn]\nUl labour eus ar re efedusañ ha kloka rez er pennad-se, hag ur gwir blijadur eo evidon gwelet un implijer nevez ken oberiant. Gourc'hemennoù, dalc'h da vont. --Y-M D (kaozeal) 28 Mez 2010 da 20:49 (UTC)[respont]\nRespontoù war va fajenn. --Y-M D (kaozeal) 29 Mez 2010 da 18:35 (UTC)[respont]\nSkrivagnerien Aostria[kemmañ ar vammenn]\nN'eo ket ar vro a anavezan ar gwellañ, marteze ez po plijadur o lenn ar pennad diwar-benn Elfriede Jelinek . Brav e vefe kaout ur pennad diwar-benn Thomas Bernhard. --Ex-Smith 29 Mez 2010 da 20:30 (UTC)[respont]\nKabarett[kemmañ ar vammenn]\nHallo, wie geht's? Ya, lennet em eus. Dalc'het em befe ivez ar ger orin. Kentañ tro. --Ex-Smith 10 Eos 2010 da 10:48 (UTC)[respont]\nLez-varn Justis Europa[kemmañ ar vammenn]\nSalud dit ! Ha gourc'hemennoù evit da bennadoù a sikour da gas ar c'harr war-raok :-). Evit ar pennad Lez-varn Justis Europa e kav din n'eus ket ezhomm marteze da lakaat ar ger "justis". Da'm soñj emañ e-barzh "lez-varn" an div elfenn zo ezhomm da dreiñ hag a gaver er yezhoù all evel "Cour de Justice" e galleg pe "de:Gerichtshof" en alamaneg (Hof, cour = lez, ha justice, Gericht = barn). Gwelet em eus ivez e vez meneget traoù evel "Unaniezh Europa" en titloù e yezhoù all peurvuiañ kentoc'h eget "Europa" hepken. Daoust ha ne vefe ket gwelloc'h lakaat "Lez-varn Unaniezh Europa" da ditl d'ar pennad ? A galon, --Llydawr 27 Eos 2010 da 15:30 (UTC)[respont]


Pajenn:Marigo - Abrege eus an Aviel.djvu/156 - Wikimammenn\nPajenn:Marigo - Abrege eus an Aviel.djvu/156\nMeurs ar Pantecost.\nquet grêt c’hoas. Pegueit amser so ma lavar deoc’h ma ho sollicit, ma ho press da renons d’ar pec’het-se, d’ar goal-accustumans-se, ha ne rit vân ebet ?\nConsiderit an nombr a c’hraçou ous pere hoc’h eus resistet, considerit an neubet amser hoc’h eus muy da veva, ha ma eo resolvet an Autrou-Doue da souffr ar resistans-se. Mar clevit hirio e vouez, na galedit quet ho calon ; ho quervel a ra, martese evit ar veich diveza. Liquit evez ne lavarfe deoc’h erfin : Ho calvet am-eus, ha n’hoc’h eus quet va chelaouet ; va guervel a reot, ha n’ho chelaouin quet.\nTrugarecaït ar Spetet-Santel eus an oll inspitationou, an oll donæsonou, an oll graçou en deus roet deoc’h : goulennit digantàn pardon eus an neubet a fidelite hoc’h eus bet da brofita anezo. Chelaouit ar pez a lavar deoc’h bremâ, ha bezet fideloc’h d’e ober, gant aoun ne zeufe erfin d’hoc’h abandoni.\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/156&oldid=94548 »\nKemmoù diwezhañ degaset d'ar bajenn-mañ d'an 1 Du 2016, da 16:53.


Journal de Renaud Camus, samedi 27 juillet 2019\ncréée le samedi 27 juillet 2019, 18 h 04\nmodifiée le samedi 27 juillet 2019, 18 h 09Plieux, samedi 27 juillet 2019, quatre heures de l’après-midi. Je crains, hélas, de ne pouvoir pas tenir beaucoup plus longtemps — je ne parle pas ~~~ ~~~ ~~~~ ~~~ ~~~~~~~~, ~~~ ~~~~~~ ~~~ ~~~~~~~. ~~~ ~~~~~~~ ~~~~~~~~~~ ~~~~ ~~~~~~~~~~~ du chien de ~~~ ~~~~~~~~, ~~~~, ~~~~~~~~~~~~, ~~~~ ~~ ~~~~~~~~ ~~~~~~~~ ~~’~~~ ~~~~~~~ (~~~ ~~~~~~~~, ~~~~ ~~~ ~~~~~~), ~~~ ~~~~ ~~~~ ~~~~~~ ~~~~~ ~~~ ~~~~ ~~~~~ ~~’~~~~~~~~~~~~ ~~ ~~~~ ~~~~ j’ai peur d’être ~~~~~~~~~~ ~~’~~~~~~~~ ~~~~~~ ~~~~~~~~ ~~~~~~~~~ ~~~~~~~~~~ ; ~~~ ~~~~~ ~~~~, ~~~ ~~ ~~~~~~~~~, ~~~~ ~~~~~~~~~~~ ~~~~-~~~~~~, ~~~~ ~~~~~~~~~~~ ~~~~~~~ ~~~~ ~~~~ ~~~~~~~~, ~~~ ~~~~~~~ ~~~~~, ~~~~ ~~~~~~~~, ~~~’~~~ se fait le ~~~~~~~~ ~~~~~~ ~~~~~ ~~~~~, ~~~’~~~ ~~~ ~~~~~~~~~ ~~~~ ~~~~~~~~~~, ~~~~ ~~~~~-~~~~~~ ~~~~~~~~ ~~~ ~~~~~~~~, ~~~~~~~~~~~ ~~~~~ ~~~~~~ ~~~~~~~, ~~~ ~~~~~~~~~~~ ~~~~~~~~ ~~~~ ~~~~~~~~, ~~~~~ ~~~~~~~ ~~~ ~~~~~~~~~ un peu moins. ~~’~~~~~~~ ~~’~~~~~~~ ~~~~~~~ ~~~ ~~~ ~~~~~~~ ~~~~~ ~~~ ~~~~~~~~~. ~~~~ ~~~~ ~~~ ~~~~~ ~~’~~~~~~-~~-~~~ ~~~ ~~~ ~~~~~~ ~~~~ ~~~ ~~~~~~~~~~, ~~~ ~~~~~~~~~~, ~~’~~~~~~~~~~~~~~ ~~~~~~~~ ~~~~~~~ ~~~~~~~~~, ~~~ peut durer un ~~~~ ~~~~~~ ~~’~~~~~~. ~~~~~~ ~~~~ ~~~~~~~ (~~~ ~~~~~~), « ~~~ ~~~~~~~ ~~’~~~~ ~~~~~~~~ ~~~~~ ~~~ ~~~~~ ».\nLe ~~~~~ ~~~~~~~~~~~ (~~~ ~~~~ ~~~~ ~~~ ~~~~ ~~~~~~~, ~~~ ~~~ ~~~~~~~ rien qui traduise ~~~~~~~~~~~ ~~~~ ~~~~~), ~~’~~~~ ~~~~ ~~~~ ~~~~~~~~ ~~~ ~~~~~~~~~ ~~ ~~~~~ ~~~ ~~~~, ~~~~~~~ ~~~~ ~~~~~~~~, ~~~~~ ~~~~~ ~~~~ ~~~~~, ~~~ ~~~~~~~ ~~~ ~~~~~~~~ ~~~~~~ ~~~~~ ~~~ faire taire. Ou ~~~~~ ~~~~ ~~~~~~~ ~~~~ ~~~~~~~~~~~ ~~~ ~~~~~~, ~~~ ~~~~ ~~~~ ~~~~~ ~~~~ ~~~~~~~~~~~~~~ ~~~~~~~~~~~, ~~~ ~~~~~ ~~~~ ~~~~~~~~~~ ~~~~~~~ ~~~~ ~~~~~~ ~~~~ ~~~ ~~~~~~~ ~~~ ~~~~~~~~ ~~~ les infliger à ~~~~~~ ~~~~~~~~ — ~~’~~~~-~~-~~~~~ nous, ~~~~~~~~~~~~~~~~, ~~~~ ~~~~~ ~~~~~~~ ~~~~ ~~~~~~ ~~ ~~~~~ ~~~-~~~~~~~ ~~’~~~~, ~~~ ~~~ ~~~~ ~~~~~~ ~~~~~ ~~~’~~~ ~~~ ~~~~~~~~ ; ~~~ ~~~~~~~~ ~~~~, ~~~~ suis plus atteint ~~’~~~~~~~~~~~~~ ~~~~ ~~~~~~~, ~~~ ~~~~~ ~~~~~~~~~ ~~~ silence.\nDans ~~~~ ~~~~~~ ~~~~~~~~, ~~~ ~~~~~~~’~~~ ~~’~~ ~~ ~~~~~ ~~ ~~~~~~, ~~~ ~~~~ ~~~~~~~~~ ~~’~~~~~~~~~~~~~, ~~~ ~~~~~ ~~~ ~~~~~ ~~~ prendre mes cliques ~~~ ~~~~ ~~~~~~~~ ~~~ ~~~ ~~~~~~~, ~~~~~~~ ~~~~~ ~~~~~~~, ~~~~~ ~~~~~ ~~~~~~ ~~~, ~~~ ~~~~~ ~~~~~ ~~~~~~~ ? ~~. ~~~ ~~~~~~~~~~ ~~~~~ ~~~~~~~~ ~~~~ ~~~~~~~~~ ~~~~~~~~, ~~~~~~~~, ~~~ crois, qui pourrait ~~~~~ ~~~~~~~ ~~~ ~~~~~~~ ~~~ ~~~~~~ ~~~~~~~~~ ~~~~~~, ~~~~~-~~~~~, ~~~~~ ~~~ ~~~~~~~~~~. ~~~~~ ~~~ ~~~~~~~~~ ~~~~~~~ ~~ ~~~ ~~~~~~~, ~~~~, ~~~~~~~ ~~’~~~~~~~~~~~ ~~~~~, ~~~ ~~’~~~~ ~~~~~~~~~~ ~~ mes principes : imaginons ~~~’~~~~ ~~~~~~ ~~~~~~~~~ ~~~~~~~ ~~~ ~~~~~, ~~~~~~~~, ~~~~~ ~~~~~~~~ ~~~ ~~~~~~~~ ~~~ ~~~~~~~, ~~~ ~~~~~~~ ~~~~~~ ~~~~~~ ? ~~~ ~~~~~ ~~~~ ~~~~~~ ~~~ ~~~ ~~~~~~~ ~~~~~~, ~~~ ~~~~~~, cette fois, celui ~~~~ ~~~~~ ~~~~~~ ~~~~~~~~~~, ~~~ ~~~~ ~~~~ ~~~~~ ~~~~~ ~~~~~~ ~~~~~ ~~~~~ ~~~~~~~ ~~~~ ~~~~ ~~~~~~~ ? ~~~~~~~ ~~~~ ~~~’~~~ ~~~~~~~~~ ~~~ ~~~~~~~~ ~~ ~~~ ~~~~~ ; ~~~~~ la malheureuse bête ~~ ~~~~~ ~~~~~~~~~ ~~~ ~~~~, ~~ ~~~~ ~~~~, ~~~ ~~~~~-~~~~~~~~ ~~~’~~~~~ ~~~~, ~~ ~~’~~~~~~~~~ ~~ ~~~ ~~~~~~~~~~~~~~ ~~~~~~~ — ~~~ ~~~~~~~ ~~~~~ ~~~~~~ ~~~ ~~~~ ~~~~~~~~~ ~~~ nouveau transbordement.\nUn ami ~~~ ~~~~ ~~~ ~~~~~~ ~~’~~~~~~ ~~~ ~~~~~~ ~~~~ ~~~ ~~~~~~ ~~~~~~~~ ~~~~~~~~~~~ ~~~~~ ~~~~~~~~~~~ ~~~~ ~~~~~~~, ~~~ ~~’~~~~~~~~~~ ~~~~ ~~~ ~~~~~. ~~~ ~~~~~ ~~~~~~~~~ ~~~~~ ~~~~~~~~~~~~~ ~~~~~~~~ par mon extrême ~~~~~~~~~~. ~~~~~ ~~~~-~~~ ~~~~~ ~~~~~~~~ ~~~ ~~~~~~~~ ~~~~~~~~~~~~~ ~~~ ~~~~~, ~~ ~~~ ~~~~~~~~~ ~~~~~~, ~~~~ ~~~~~ ~~~~ ~~~~~ ~~~~~~~~ ~~ ~~~~~~~ ? ~~~~~ ~~~~~~ ~~~~~-~~~ ~~~ ~~~~~, ~~~~~ un peu de ~~~~~~~~~ ~~~~, ~~~’~~~~ ~~~ ~~~~~~~~~ ~~~~~-~~~~~ ~~~~~~ ~~~~~~~~~ ~~~~ ~~~~, ~~~~ ~~~~~, ~~~ ~~~~~~~~~~ ~~~~~~ ~~ ~~~~~~~ ~~~ terme ?\nPierre ~~ ~~~~ ~~~~~~~~~~, ~~~~~~ ~~~~ ~~~~~~~~~~~ ~~~~~~~~~ ~~~ l’Atrabilaire à la ~~~~ ~~~~ ~~~ ~~~ ~~~~ ~~~~~~~~~ ~~~~ ~~~~~ ~~~~~~~, ~~~~~~~ ~~~ ~~~~~~ — ~~’~~~~~~ ~~~ ~~~~~ ~~~~ ~~~~~ ~~~ ~~~~~ ~~~ ~~~~ ~~~~~~~~~~ ~~’~~~~~~~~~~, ~~’~~~~~~ ~~~~~~~ ~~~~~ entrepris contre lui, ~~~~~~~~~~~~~~, ~~~ ~~~ ~~~ ~~~~~~~~~~~ ~~~ ~~~~~, ~~ ~~~ ~~~~~~~~~~~~~. ~~~~~~~ ~~~ ~~~~~~~~ ~~~ ~~~ ~~~ ~~~~~~~ ~~~~ ~~~~~~~~~, ~~~ ~~~ ~~~~~, ~~ ~~~ ~~~~~~~~ ~~~ ~~~~~~~~~ historique du château, ~~~~, ~~~~ ~~~~~~~ ~~~ ~~~~~~ ~~~~~~ ~~~~~~ ~~~ ~~~~~~~~~~~~ ~~~ ~~~~~~~~~~, ~~~~~~~~ ~~~~~~ ~~~ ~~~~~~~~~~~ ~~~ ~~~~~~ ~~~~ ~~~~~~~~. ~~~~~ ~~~ ~~~~~ ~~~~~~~~~~~~~~ ~~~~~ ~~~~~ ~~~~~~~~~~~~ ~~~ cet état de ~~~~~, ~~~ ~~~ ~~~~~~~ ; ~~~ ~~~~~ ~~’~~~~~~~~~~~~ ~~~~~~~ ~~~~~ ~~~~~~~ ~~ ~~~~~ ~~~ ~~’~~~~~~~~~, ~~~~~~ ~~~ ~~~~~~~ ~~~ “~~~~~” ~~ ~~’~~~~~~~~~~ ~~~ ~~~ ~~~~~~~~~~~~~~ ~~~ ~~~~~~~~~~~. ~~~ demeurant ses travaux ~~~~ ~~~~ ~~~~~~ ~~~~~ ~~~~~ ~~~ ~~~~~ ~~~~ ~~’~~~~~~~~~~ ~~~~ ~~’~~~~~~ ~~~ ~~~~~, ~~~ ~~~~ ~~~ ~~~~~ ~~~~~~ ~~~~ ~~~~~~~~~ administratives.\nAh, ~~~ ~~’~~~ ~~~~~~~ ~~~~ ~~~ ~~~~~~~~ avoir honte de ~~~~ ~~~~~~~~~~~~~~ ~~’~~~~ ~~’~~~~ ~~~~~ ~~~’~~~~~~ ~~~~~ ~~~~~~~~~~ (« ~~~~ ~~~ ~~~~~~~ ~~~~~~ ~~~ ~~~~~~~~~~~~, ~~~~ ~~~ ~~~~~~ ~~’~~~, ~~~~~ ~~~~ ~~~~~~~~~ ~~~~ ~~~~~ [?], ~~~ ~~~~ rend vos photos ~~~~~ ~~~~~~~~~~, ~~~~~~~, ~~~~~~~~~ ~~~ ~~~~~~~~~~~ »), ~~~ ~~’~~~~~~ ~~~~~ ~~~~ ~~~ ~~~~~~~~ ~~~~~ ~~~~~~~~~~~~~ ~~~~ ~~~~ ~~~~~~~~~~~ ~~~~ ~~~ ~~~~~~~~~~~~~. ~~~ ~~~~~~~~~~ Me ~~~~~~~, ~~~~ ~~~~~~ désormais le cahier ~~~ ~~~~~~~~~~, ~~~~~~~~ ~~~~~~~~~. ~~~~~ ~~~ ~~~ ~~~~~ ~~~~ ~~~ ~~~’~~~ ~~ ~~ ~~ ~~~~~~~~~, ~~~ ~~’~~~ ~~~~~~~~~ ~~~ ~~~ ~~~~~~.\nvoir l’entrée du samedi 27 juillet 2019 et son image dans Le Jour ni l’Heure


Pajenn:Instructioneu santel ar er gurionnéeu principal ag er religion, 1790.djvu/340 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/340\nHanhue en Tad +, hac er Mab +, hac er Speret + Santel ; hac én ur obér quemènt-ce, en dout en intantion d’obér er péh e ra en Ilis én ur vadèein.\nBoud e oai hoah guharal dihue fæçon de vadèein, péré n’en dint quet mui én usage.\nEr guettan e oai d’espærgein tair-gùéh guet deur naturel en hani e vadèait, én ul larèt : Me he vadé, &c. Aparance e zou é hoai ér fæcon-ze é vadèas S. Pierr tri-mil én un dé. En eil-fæçon e oai de soubein tair-gùéh en hani e vadèait é deur naturel, en ul larèt : Me he vadé, &c. Er fæçon-men e zou bet peèllan én usage ; mæs a oudé gùerço ne vadèér mui nameid é turel deur ar bèn en hani e vadèér.\nEn Ilis e oulèn ma vou taulét deur tair-gùéh é croès ar bèn en hani e vadèér, a gaus d’en Drindèd Santel, hac eit degass chonge é ma a vériteu Jesus marhuét ér Groès, é tènn er Vadiènd hé nærh hac hé vertu : mæs er ceremonieu-ze n’en dint quet necessær eit ma vou mad er Sacremant, hac assès-è eit quemènt-ce ma vou taulét deur ur ùéh hemb quin, én ul larèt : Me he vadè, &c. Ma n’eèllér quet turél en deur ar bèn en hani e vadèér, réd-è turel ar é gorv él-léh ma heèllér, ha laquad ehuéh ma touchou en deur doh er hiq ha ma ridou. Réd-è ehue ma vou en hani e daulou en deur, e brononçou er honzeu, ha non pas un-aral : réd-è opèn m’ou froponçou én ur durel en deur, ha non\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/340&oldid=128893 »


1. Nozvezh staliañ e Gwengamp ...\n... r. Kregiñ a raio an nozvezh gant ur ginnigadenn eus ar pezh a c'haller kavout e brezhoneg war an dachenn niverel. Da c'houde e vo an nozvezh staliañ da vat ! Tud OpenStreetMap vo ganeomp evit diskou ...\n2. Nozvezh staliañ e Brest ...\n... deoc’h un nozvezh staliañ e Brest d'an distro-skol 2017 evit mont pelloc’h ganti. Lakait hoc’h anv evit bezañ kelaouet ganeomp: http://brest.spot.bzh/br/ober/stalian/ Ar pal eo: • sikour ac'hanoc'h da stal ...\nCréé le 18 juin 2017\n3. Danevell kantreadennoù miz Meurzh\n... vezh ar Brezhoneg e Naoned E-kerzh sizhunvezh ar brezhoneg e oa bet aozet e Naoned gant Kentelioù an Noz un nozvezh gouestlet da labour An Drouizig. Ur ginnigadenn a zo bet graet evit eztaolañ oberere ...


An teulfilm "Kurdistan, Huñvreal an Nevez-amzer" war France 3 Breizh d'ar 25 a viz Here da 10e55 - Keneildedoù kurd Breizh\nUr road movie a gas ac’hanomp da heul Gael le Ny, ul luc’hskeudenner ezel eus Keneildedoù Kurd Breizh. D’e heul hag e gamaladed e kroger gant ur c’hest evit dizoloiñ ar Gurded en o stourm evit ijinañ an demokratelezh en o bro. Loc’hañ a reer eus Diyarbakir, kêr-benn Kurdistan Turkia, ur vro a glaske c’hoazh e miz Ebrel 2015, treiñ ar bajenn gant poan, goude bloavezhioù a vrezel gant an arme turk. En ur dremen dre kampoù e lec’h m’o deus ar repuidi bevet ar pezh a c’hell diskouez mab-den pa vez en e euzhusañ, ez aer betek talbenn ar brezel etre Kurded Siria ha Daesh, e-mesk paotred ha merc’hed yaouank, a vez o stourm evit argas ar varbariezh ha krouiñ un demokratelezh nevez a rofe plas d’an holl plac’h pe paotr, kurd, arab pe armenian, muzulman pe gristen. Nevez-amzer Kurdistan a reont eus ar stourm- se.\nSkignet war ar skinwel d’ar Sul 25 a viz Here war France 3 Breizh.


Impalaeriezh trevadennel Spagn - Wikipedia\nAr broioù zo bet dalc’het gant ar Spagnoled da vare pe vare, gant liv ruz, hag an douaroù e dalc’h Portugal gant liv roz.\nImpalaeriezh trevadennel Spagn a reer eus hollad an douaroù tramor aloubet gant Spagnoled ha renet ganto e-pad pell. Unan eus an impalaeriezhioù trevadennel brasañ zo bet en istor eo hini Spagn, e-kichen hini Portugal. Er XVIvet kantved hag er XVIIvet kantved e voe aloubet e-leizh a zouaroù gant ar Spagnoled, e pep lec’h dre ar bed. Kastilha zo bet, evel Portugal, unan eus ar broioù er penn a-raok evit ar beajoù da zizoleiñ ar bed hag evit an trevadenniñ. En he brasañ e voe an impalaeriezh-se etre 1580, pa voe staget Impalaeriezh trevadennel Portugal ouzh domani Spagn, ha 1800, pa grogas Spagn da goll he zrevadennoù e Suamerika.\n2 Ar g-Conquistadored\n3 Merañ an « Douar Nevez »\n4 An Amerindianed\n5 En Azia\n6 Diskar an impalaeriezh\n7 Dizalc’hiezh an trevadennoù en Amerika\n8 Dibenn an impalaeriezh e trevadennoù Afrika\n9 Ar broioù a zo bet e dalc’h an Impalaeriezh trevadennel spagnol\nAn douaroù tramor kentañ aloubet gant Spagnoled a voe an inizi Kanariez. Aloubet e voent ganto e 1491-1496, ha lazhet e voe ar bobl a veve warno er XVvet kantved. An eil kammed a voe aloubidigezh Melilla, ur gêr en arvor Maroko e 1497. Rouantelezh Kastilha a stagas da vat da glask perc’hennañ douaroù tramor, pa oa bet echuet ar Reconquista, ar stourm a-enep muzulmaned kreisteiz Spagn, goude diskar Emirelezh Córdoba e miz Genver 1492.\nKristol Goulm o touarañ war enez Hispaniola.\nKristol Goulm, goude ma oa bet distaolet e ginnig gant roue Portugal, a voe degemeret mat e servij gant ar rouanez Izabel Kastilha hag ar roue Ferdinant Aragon. Asantiñ a rejont arc’hantañ beaj ar moraer eus Genova a glaskfe tizhout an Indez hag o zeñzorioù, en ur vont war-zu ar c’hornôg. E miz Here 1492 e voe tizhet gant Kristof Goulm enez San Salvador (en enezeg Bahamas), ha goude-se e voe diazezet gantañ an drevadenn spagnol gentañ en Amerika war enez Hispaniola. Graet e voe anezhañ "besroue an Indez" (1493-1500) gant rouaned Spagn. Hogen drastus e voe e zoare da ren an Indez, ken evit an drevadennerien aet d’an enez, ken evit annezidi gentañ Hispaniola a yeas o niver d’an traoñ buan. E-kerzh e deir beaj all e voe ergerzhet gant Koulm an inizi Antilhez hag aodoù Kreizamerika. Met un den all eus Genova, Amerigo Vespucci, an hini a roas e anv d’ar c’hevandir nevez-kavet, Amerika, goude e veajoù etre 1499 ha 1504. Er XVIvet kantved e voe ergerzhet douaroù e-leizh gant ar Spagnoled : adalek Kalifornia ha Florida betek Douar an Tan, hag er Meurvor Habask, betek an inizi Filipinez hag an inizi Salomon. Gant ar pab e 1493 ha gant Emglev Tordesillas e 1494 e voe kompezet an tabut a save etre Spagn ha Portugal, ha rannet e voe ar bed etre div lodenn : an hanter a c’hallje bezañ trevadennet gant Portugal (Afrika, Azia) hag an hanter all gant Spagn (Amerika, nemet Brazil ma oa douaret Portugaliz dija, hag an tammoù reterañ eus Azia).\nAr g-Conquistadored[kemmañ | kemmañ ar vammenn]\nConquistadored (da lavarout eo « alouberien », e spagnoleg) a reer eus ar Spagnoled aet da aloubiñ douaroù nevez Amerika. E 1511 e oa bet aloubet an inizi brasañ, an Antilhez Bras (Kuba, Hispaniola, Puerto Rico). Tudjentil a renk izel e oant, ha gant ar mojennoù a veze kontet diwar-benn an Eldorado, ar vro varzhus leun a aour a oa en tu all d’ar mor, e oant broudet da guitaat Kastillha da vont d’an « Douar Nevez », da redek an avantur. Gant Hernán Cortés, hag un nebeud kantadoù a dud war e lerc’h, e voe aloubet Mec'hiko diwar-goust an Azteked e 1519-1521 ; Francisco Pizarro, eñ, a lakaas e grabanoù war Perou, diwar-goust an Inkaed e 1532-1534. Dre ma oa armoù dreist gant ar Spagnoled, ha dre ma oa rannet an Amerindianed e voe aloubet kement a zouaroù ken buan-se. Ur wech staliet mat en Amerika ez eas ar Spagnoled da drevadenniñ an inizi Filipinez, en tu all d’ar Meurvor Habask er bloavezhioù 1560 ; ha neuze e chomjont a-sav war harzoù Impalaeriezh trevadennel Portugal, evel ma oa bet rakwelet gant Emglev Tordesillas e 1494.\nMerañ an « Douar Nevez »[kemmañ | kemmañ ar vammenn]\nE 1503 e voe savet gant ar rouanez Izabel La Casa y Audiencia de Indias, un aozadur anavezetoc’h dindan an anv Casa de Contratación, karget da renkañ ar c’henwerzh etre Spagn hag an trevadennoù nevez. Sevel a rae taosoù war ar marc’hadourezh deuet eus Indez ar c’hornôg (ur bempvedenn eus o zalvoudegezh, Quinto Real) ha dastum a rae gouiziegezh war an douaroù ergerzhet gant ar Spagnoled. E 1524 e voe savet Kuzul an Indez (Consejo de Indias) d’ober war-dro melestradur an douaroù nevez-kavet ; harpet e oa, en tu all d’ar mor, gant unnek audiencias (lezioù-barn), an hini gentañ anezho o vezañ bet savet war Hispaniola e 1511.\nSplann e voe buan, gant al ledan ma oa an « Douar Nevez », e oa ezhomm da rannañ an douaroù-se e meur a vro evit gallout o merañ. Neuze e voe divizet sevel bes-rouantelezhioù gant ur besroue e penn pep hini anezho. Da gentañ e voe savet besrouantelezh Spagn Nevez (1535), ha goude-se hini Perou (1544), hini Granada Nevez (1717) ha hini ar Río de la Plata (1776).\nPinvidik e teu an drevadennerien spagnol da vezañ buan war-bouez an encomienda (ar c’humuniezhioù Indianed a veze lakaet da labourat evit o mistri spagnol). An tachennoù bras anvet latifundia a voe savet, dreist-holl, adalek ar XVIIvet kantved. A-hend-all e veze korvoet ar mengleuzioù aour (e Kolombia) hag arc'hant (Zacatecas e Mec’hiko, Potosí e Bolivia).\nAn Amerindianed[kemmañ | kemmañ ar vammenn]\nSpontus eo ar priz a vo paeet gant an annezidi gentañ. D’an traoñ ez a buan an niver a Amerindianed : tremen a ra eus war-dro 80 milion e deroù ar XVIvet kantved da war-dro 12 milion kant vloaz war-lerc’h. Gant al lazhadegoù, al labour ret hag ar c’hleñvedoù degaset eus Europa, dreist-holl, e voe diskaret ar pobloù indian.\nTorfedoù ar g-conquistadored spagnol a voe diskuliet neuze gant ur manac'h, ar breur Bartolomé de las Casas. E 1550, goude breutaat gant ur beleg all, Juan Ginés de Sepúlveda, e teuas a-benn da lakaat degemer ar soñj e oa un ene gant an Amerindianed (Breud Valladolid). Roue Spagn, Karl V, a grogas ivez d’ar poent-se da lakaat harzoù da reizhiad an encomienda.\nEr XVIIvet kantved e voe diazezet Misionoù katolik gant ar Jezuisted. Un doare keriadennoù e oa ar Reducciones-se, savet dreist-holl e Paraguay, gant Indianed Guarani, e Bolivia, e Perou pe e Brazil. Republikoù bihan e oant, savet evit avielañ an Amerindianed. Gant ar Jezuisted e veze savet kêrioù bihan war skouer ar re eus Spagn, nemet eno e tegemerent Amerindianed da reiñ ur plas dezho er gevredigezh spagnol ha kristen ha da wareziñ anezho diouzh ar sklaverezh. Kement-se ne blije ket nemeur d’an drevadennerien avat, hag a-benn ar bloavezhioù 1750-1760 e voe berzet ar Reducciones-se, gant ar pab, gant Spagn ha gant Portugal.\nDre ma oa digresket kalz an niver a Amerindianed e oa diouer a dud labour evit an drevadennerien. Kregiñ a reas ar Spagnoled neuze d’ober kenwerzh sklaved eus Afrika, evel ma rae dija Portugaliz.\nDaoust ma ne veze ket graet gwall vrav d’an Amerindianed na d’ar re Zu, e teuas Amerika latin, ha dreist-holl Brazil, da vezañ ur skouer dibar eus ur gevredigezh hiron.\nFernão de Magalhães, an ergerzher portugalat a oa e servij rouantelezh Spagn, a erruas en inizi Filipinez d’ar 16 a viz Meurzh 1521. Anvet e voe an enezeg en anv daofin Spagn, Fulup II Spagn. Adalek 1565 emañ an enezeg en Impalaeriezh trevadennel Spagn. E 1611 e voe savet Skol-Veur Santo Tomas, ar skol-veur gentañ er vro, e Manila.\nDaoust ma ne oa ket pinvidik ar vro a-fed aour pe spisoù, e kave da Spagn e vije ur bazenn gentañ da vont da avielañ Sina ha Japan. Frañsez Zavier, pa yeas da Japan a gasas gantañ un den genidik eus Filipinez, Lorenzo Ruiz, zo bet lakaet da sant abaoe. Ne reas ket berzh ar visionerien gatolik e Sina ha Japan, met e Filipinez e teuas buan an iliz katolik da gaout ur pouez bras. Ha se e oa unan eus palioù pennañ rouaned Spagn pa glaskent trevadenniñ broioù pell.\nKregiñ a reas galloud trevadennel Spagn da vont war ziskar er XVIIvet kantved, daoust (pe abalamour) ma kresk poblañs an trevadennoù. An aour kaset da Spagn a veze dispignet buan evit paeañ dleoù d’ar vankerien a Alamagn pe Italia. Hag e-keit-se e kolle Spagn lod eus he zud a yae da redek bro en tu all d’ar mor. Gant ar brezelioù en Europa (Brezel ar Pevar-Ugent Vloaz, Brezel Tregont Vloaz) e voe dispignet nerzh hag arc’hant Spagn.\nDizalc’hiezh an trevadennoù en Amerika[kemmañ | kemmañ ar vammenn]\nEmgann Ayacucho e Perou.\nDisplijet e oa an dud eus ar vegenn (ar re wenn, bet ganet en trevadennoù) gant pouez beli Spagn warno. Tud evel Simón Bolívar a gemeras skouer war an Dispac'h gall e dibenn ar XVIIIvet kantved. Tennañ a rejont splet eus aloubadeg Spagn gant Napoleon Iañ e 1808 evit embann dizalc’hiezh broioù Suamerika. Mouget e voe an emsavadegoù-se gant feulster gant ar Spagnoled, pa zeuas ar roue Fernant VII war an tron en-dro e 1813. Met daoust da se e teuas broioù Suamerika, tamm-ha-tamm, da vezañ dizalc’h.\nEmsavadegoù a voe adarre a-enep rouantelezh Spagn, levezonet gant Brezel dieubidigezh ar Stadoù Unanet, da sevel republikoù dizalc'h. Kuba ha Puerto Rico a chomas dindan yev Spagn. Hogen, etre 1814 ha 1830, trevadennoù spagnol Amerika a yeas d'ober broioù dizalc'h nevez : Arc'hantina, Bolivia, Kolombia, Chile, Ecuador, Mec'hiko, Paraguay, Perou, Proviñsoù Unanet Kreizamerika, ar Republik Dominikan, Uruguay ha Venezuela.\nDibenn an impalaeriezh e trevadennoù Afrika[kemmañ | kemmañ ar vammenn]\nAn douaroù e dalc’h ar Spagnoled e Maroko, e 1912\nDirollañ a reas ar brezel etre Spagn hag ar Stadoù Unanet : e 1898 e voe kollet Kuba, Puerto Rico hag ar Filipinez gant ar Spagnoled, aloubet ma oa bet ar broioù-se gant an Amerikaned.\nNe chome mui nemet un nebeud trevadennoù en Afrika gant Spagn, neuze. En o zouez e c’heller menegiñ ar Rif, e hanternoz Maroko, aloubet e deroù an XXvet kantved, ha chomet spagnol daoust da emsavadeg Abd el-Krim, e 1921-1926. E 1936 ez eo eus hanternoz Maroko, hag eus an inizi Kanariez, e loc’has soudarded Franco da vont d’en em gannañ e Brezel diabarzh Spagn. E 1956 e voe roet ar braz eus an douaroù spagnol-se da stad Maroko, war-bouez Ceuta ha Melilla zo chomet kêrioù e dalc’h Spagn. N’eo nemet e 1975, goude marv Franco, e voe kuitaet Sahara ar C'hornôg gant Spagn, ha goude-se e voe staget ouzh rouantelezh Maroko.\nAr broioù a zo bet e dalc’h an Impalaeriezh trevadennel spagnol[kemmañ | kemmañ ar vammenn]\nHaiti (XVIvet kantved-1697)\nRepublik Dominikan (XVIvet kantved-1821)\nMec'hiko (+ Kalifornia ha Texas) (1521-1821)\nen Azia hag en Okeania\nInizi Karolina (Mikronezia) (1886-1899)\nan Inizi Kanariez (abaoe 1479)\nCeuta (abaoe 1580)\nMelilla (abaoe 1497)\nMaroko spagnol (Rif) (1912-1956)\nSidi Ifni (enklozadur e Maroko) (1912-1969)\nSahara spagnol (Sahara ar C'hornôg, bremañ) (1886-1975)\nGinea ar C'heheder (1778-1968)\nun nebeud kêrioù en arvor hanternoz Afrika, er XVIvet kantved (Oran, Bejaïa, Annaba…)\nAdtapet diwar « https://br.wikipedia.org/w/index.php?title=Impalaeriezh_trevadennel_Spagn&oldid=1949055 »


Diviz ar yaou | L'égalité entre les hommes et les femmes, c'est possible ?\nmercredi 11 mars 2015 à 16:45 Par Pauline Kerscaven, France Bleu Breizh Izel\nDaoust hag eo ingal, hiziv an deiz, ar merc'hed hag ar baotred ? Pe daoust hag e vint un deiz bennak ? Ha da betra servijfe ? Setu ar goulenn a vo savet diriaou, etre 19e ha 19e30, da vare "Diviz ar yaou".\nDimanche 8 mars, journée internationale pour les droits des femmes (illustration). © Fotolia.com\nTem "Diviz ar yaou" : ar c'hevatalder merc'hed-paotred\nDaoust hag eo ingal, hiziv an deiz, ar merc'hed hag ar baotred ? Pe daoust hag e vint un deiz bennak ? Ha da betra servijfe ? Perak n'o deus ket ar memes gopr ? Daoust hag e ra ar merc'hed muioc'h eget ar baotred en ti ? Petra a c'hellomp ober evit ma zafe an traoù gwelloc'h ?\nDa biv vo savet ar goulennoù ?\nTeir flac'h a vo ganeomp war-eeun :\nDenise Le Franc, 92 vloaz, deus Kemperle. Kanañ a ra atav hag ur vuhez fonnus 'neus bet ;Maela Kloareg, krouet ganti an embregerezh "Kuzulia" hag a ginnig statistikoù d'an embregerezhoù all. Labourat a ra ivez gant an deputed Jean-Luc Bleunven.Ninog Latimier, kelennerez e skolaj Diwan Kemper, troet ganti, da skouer, al levr "Ar forzhioù a gomz" (Les Monologues du vagin).\nRoit, c'hwi ivez, ho soñj !\nLaoskit deomp ur gerig amañ dindan, pe war Facebook, pe war Twitter. Telefonit deomp ivez, etre 19e ha 19e30 : 02 98 53 65 65. Gall' a reoc'h ivez laosk ur gemenadenn war responterez ar radio : 02 98 53 53 33.\nSelaouit un neubeud testennioù\n"Soñj' a ran eo pouezhus kaout ur c'henpouezh e-barzh ar skipailhoù." Youenn, bet klañdiour\n19e - Merc'hed Youenn Chap\n"Roet e vez re a bouez da skeudenn ar paotr pe ar plac'h." Klet, soner ha komedian\n19e Merc'hed - Klet Beyer\n"Emaon e-barzh ur gevredigezh evit difenn ar merc'hed." Tangi, komedian\n19e Merc'hed - Tangi Simon\n"Gant an enkadenn e vez klasket lakaat ar merc'hed da zistreiñ d'ar gêr met traoù all hon eus d'ober !" Corinne, hag a labour e-bed ar c'hleweled\n19e Merc'hed - Corinne


go - Wikeriadur\n3.2.2 Gerioù kevrennek\nMeneget er C'hatolikon (go).\nDeuet eus ur ger predenek *wo-jes-, furm rakgeriet eus ar bennrann geltiek *jes- « go(iñ) » (en deus roet ar c'hembraeg dispredet iâs « birvilh ») a zeu eus ar wrizienn indezeuropek *i̯es- « bouilhañ, birviñ, spoumañ » a gaver er gerioù jäsa « goiñ » e svedeg ha zeîn « birviñ » en henc'hresianeg.\nLakaet da c'hoiñ.\nGo eo an toaz TBP 2/521\nlakaat an toaz e go\ngo /ˈɡoː/ hollek gourel\nOber un danvez lakaet da c'hoiñ.\nbezañ e go : o c'hoiñ.\nalamaneg : Gärung (de) benel , Fermentierung (de) benel\narabeg : تَخَمُّر (ar) (taḵammur) gourel\neuskareg : hartzidura (eu)\ngalleg : fermentation (fr) benel\ngresianeg : ζύμωση (el) (zýmosi) benel\nitalianeg : fermentazione (it) benel\niwerzhoneg : coipeadh (ga) gourel\nkembraeg : eplesiad (cy) gourel\nluksembourgeg : Gärung (lb) benel\nnederlandeg : gisting (nl) benel , fermentatie (nl) benel\npoloneg : fermentacja (pl) benel\nromañcheg : fermentaziun (rm) benel\nsaozneg : fermentation (en)\nskoseg : brachadh (gd) gourel\nspagnoleg : fermentación (es) benel\nvietnameg : sự lên men (vi)\n : Albert Deshayes, Dictionnaire étymologique du breton, Douarnenen, Le Chasse-Marée, 2003, p. 276.\nगो (go) gourel pe benel\nAnv-verb to go\n3e gour unan. goes\nAmzer-dremenet strizh went\nAnv-gwan-verb tremenet gone\nAnv-gwan-verb bremañ going\nto go /ɡəʊ/ (RU), /ɡoʊ/ (SUA)\ndont da vezañ\ngo blind, go mad...\ngo away : mont kuit\ngo by : tremen\ngo down: diskenn\ngo on : kenderc'hel, derc'hel da vont\ngo up : pignat\nbe going to : o vont da\non your mark, get set, go, on your marks, get set, go\nDon’t go near the water until you [[[learn]]] how to swim. Na dosta ket d’an dour ken az po desket neuial.\nit's your go : dit da vont, da c'hoari\nAdtapet diwar « https://br.wiktionary.org/w/index.php?title=go&oldid=322978 »\nLoened e sañskriteg\nVerboù saoznek direizh\nKemmoù diwezhañ degaset d'ar bajenn-mañ d'an 4 Her 2021, da 13:37.


Ned eo ket ur geriadur klok a gavoc'h el load-mañ. Un nebeud penngerioù hepken a zo kinniget, rak n’eo bet graet ar geriadur-mañ nemet evit klokaat eil embannadur ar geriadur brezhoneg unyezhek embannet gant An Here1. Ar gerioù a gaver amañ eo ar re :\nnad int ket meneget ennañ,\nnad eo ket meneget ur furm anezho ennañ,\no deus sterioù ha ned int ket meneget ennañ,\na gaver e troiennoù, troioù-lavar pe grennlavarioù ha ned int ket meneget ennañ.\nEvit penngerioù zo ez eus bet lakaet ivinennoù evit ma vefe aesoc'h kavout ar gerioù kar.\nSetu bremañ un nebeud displegadennoù evit ar re o deus c'hoant da c'houzout muioc'h a-zivout al labour-mañ. Meur a abeg a oa evit kendelc'her al labour boulc'het gant ar geriadurourion o deus savet ar geriadur brezhoneg unyezhek.\nDa gentañ, kavet ez eus gwell sevel un ostilh e brezhoneg penn-da-benn evit ar vrezhonegerion. Re nebeut a draoù e brezhoneg a gaver ha kement-se ne zoug ket Yann vrezhoneger da ober gant e yezh. Rall eo ar geriadurioù unyezhek e-skoaz ar geriadurioù divyezhek ; ha kalz muioc'h a c'herioù a vank enne p’o lakaer holl a-gevred. Ar 21 016 pennger a gaver er geriadur brezhoneg unyezhek ned int ket trawalc'h evit bastañ d’an ezhommoù pemdez zoken. Ha dirak kalz gerioù all en em gav al lennerion gwall alies. Marteze e c'hallo an degasadenn-mañ sikour hini pe hini neuze, daoust pegen treut e chom an danvez enni.\nD’an eil, daoust pegen talvoudus e c'hallont bezañ, ned eo ket a-walc'h kaout geriadurioù divyezhek.\nDipitus e vefe rediañ ar vrezhonegerion da dremen atav dre ar galleg evit intent ur ger en o yezh. Ned eo ket tonket ar brezhoneg da vezañ troidigezh ur yezh all. Ur c'holl e vefe, rak talvezout a rafe e vefe kaset da arouez, kollet gantañ e wir dalvoudegezh. Ne ziwanfe menozh ebet anezhañ ken ha ne chomfe dezhañ nemet ur seurt vuhez kalvezel.\nTouellus eo an troidigezhioù. Kaoz int a galzig drougimplijoù, rak disheñvel eo sterva hag arver ar gerioù e pep yezh.\nUr yezh eo ar brezhoneg drezañ e-unan, ha n’eo nemet a-drugarez da dermenadurioù resis ha dre studiañ arverioù ar gerioù e c'haller kompren mat o ster, ha gant skwerioù eo e c'haller anavezout o arverioù.\nEvit echuiñ, gwell ez eus bet kavet klask reiñ termenadurioù klokoc'h ha muioc'h a skwerioù eget lakaat gerioù a-vil-vern en adc'heriadur-mañ. Sur a-walc'h en deus sioù c'hoazh. Gwellaat ul labour a c'haller ober dalc'hmat. M’ho peus evezhiadennoù da ober, kit er bajenn « Darempred » ha kasit ur c'hemennad din.\nHo pezet plijadur o sellet e-barzh !\n1. Menard, Martial ; Kadored, Iwan (renerion) : 2001. Geriadur brezhoneg. Plougastell-Daoulaz : An Here.\nDaskemmet evit ar wezh diwezhañ d’an 20 a viz Genver 2022.


Kutuilh & Kegin : Louzoù mat da debriñ an arvor - Bilingue BZH/FR - Ecocentre Trégor\nAccueil > événements > Kutuilh & Kegin : Louzoù mat da debriñ an arvor – Bilingue BZH/FR\nKutuilh & Kegin\nLouzoù mat da debriñ an arvor\nDisul a viz 14 Mezheven 2020, Enez Veur /Ekokreizenn\n<<Fiche de Présentation>>\nDeuit da zizoleiñ ur mod da fardañ boued vejetarian, yac’hus ha leun a vlaz gantañ (gall a reer fardañ fourmaj pe uioù)! Desket e vo asambles e peseurt mod e vez kempouezhet un roll-meuz vejetarian, da fardañ bezhin d’un doare simpl ha saorus ha da boazhañ edoù (evel kinoa) pe piziek (evel fav koko) a-zoare. Debret e vo koan asambles e fin an abadenn a-benn eskemm hon santimantoù e-keñver ar pezh hor bo fardet ha pleustriñ ar blazoù nevez hag ar perzhioù mat.\nMont a refomp da Enez-veur war an aod evit kerc’hat louzoù mat da debriñ.Komzet e vo deus ar spesadoù plant e c’heller implijout er gegin vejetarian, o ferzhioù mat ha peseurt mod e vez implijet evit ma vefe ur voemm hag evit ma c’hellfe ar c’horf tennañ gounit deus onte.Ur wech distro d’an ekokreizenn, e vo fardet koan asambles en un aergelc’h plijus, moarvat e vo desket bern traoù!\n13h30 – Emgav war parklec’h an ekokreizenn ‘vit mont da vezhina\n16h – Distro d’an ekokreizenn\n16h30 – Komañsament an atalier\n19h30 – Pred asambles pe da gas ganeoc’h\n20h30 – Beilhadeg (kaozeadennoù, kontadennoù, kanaouennoù)\nMeuz sall : Chaus maionaes gant diplotaks (roket gouez) / Frittata gant betez ar mor, tomatez sec’het gant eoul ha fourmaj tomm / Toazennoù fritet gant tofu, legumaj diouzh ar c’houlz, fenuilh gouez et betez ar mor / Rolloù nevez amzer gant bleñvioù mauv gouez ha legumaj\nMeuz sukret : Klafoutis gant torr-mein\n5 bloaz zo a oa bet krouet embregerezh emrenn « Tim Lipouz ». Ober a ra war dro atalieroù kegin hag a fard ivez predoù a di da di evit ar re o c’houll digantañ. Ordinal o klask liammañ blaz mat ha perzhioù mat ‘vit ar yec’hed. Kegin Tim Lipouz a zo livet gant e dalvoudegezhoù hag e garantez evit an natur. Just-awalc’h, gwareziñ an natur eo an dra a-bouez evitañ, kement hag ober war dro « Mamdouar », al loened, al louzeier, yec’hed an dud… Tout-se a zo e-kreiz e vod dezhañ da fardañ boued. Evit kemer perzh d’e atalieroù, ne vern ma ‘z oc’h vejetarian pe debrer-kig : un digarez e vo evit ledanaat ho kouiziegezhoù tro-dro d’ar boued, dizoleiñ produioù nevez. Ar pal eo dont da vezañ emrenn ha bezañ barrek da fardañ, kempouezhañ ur pred vejetarian a-feson oc’h-unan penn.\nUr c’helorn, sizailhoù hag euzoù (botoù hir).\nPriz dieub ma peus ket an tu da beañ\n« Tim Lipouz » gant niverenn-mañ\n06 26 39 49 67 pe dre postel ecocentre.tregor@gmail.com


An Divskouarn o Nijal – Radio Kerne\nMont pelloc’h gant ar c’heleier, testeniañ eus buhez pemdeziek ar vro hag an dud. Setu aze pal an abadenn-mañ a vez skignet bemdez da 12e ha da 6e noz. Pignañ an Everest gant Lulu, enkadenn al labourerezh-douar, saotradur an aer, dilennadegoù, beajoù ar Vretoned… zo e-barzh an Divskouarn o nijal kinniget gant Tunvezh Gloaguen-Grandjean, Morgane Bramoullé ha Laetitia Fitamant pe Erwan Blanchard ha Reun Treger (eus Arvorig FM).\nHAG AN OSPITALIOÙ FORAN?\nStad bed ar yec’hed zo ‘touesk an doseroù mallusañ ha pouezhusañ da dretiñ.\nMa ne fell ket d’ar gouarnamant bet dilennet e miz Mae paouez gant ar steuñv bet disec’het gantañ moienoù an ospitalioù, petra gortoz digant an deputeed da zont disul?\nYoun Jardin, mouezh vrezhonek difennourien ospital publik Douarnenez, ha ledanoc’h eus holl ospitalioù publik Frañs.\n(Ur sujed gant Laëtitia Fitamant)\nA-benn gouzout hiroc’h\nKaout bugale pe nompas kaout bugale ?\nIzel awalc’h eo an niver a dud n’o defe ket c’hoant kaout bugale. Pemp den diwar gant nemetken a vefe e Bro C’hall, hervez ar sifroù embannet gant an INED (ensavadur ar studioù demografel) e 2010, hag an niver-se a chom stabil abaoe.\nChoazoù buhez a oa chomet e-maez ar gaoz betek un nebeut blaovezhioù’zo.\nMet, muioc’h mui bremañ, e klever tud, merc’hed dreist-holl, youl gante da gaozeal eus an hent-buhez disheñvel o deus choazet, eus ar c’heuz o deus da vezañ graet bugale, zoken, evit reoù’zo.\nEn abadenn-mañ ‘vo klevet komzoù tud chomet divugel, skeudenn ur gevredigezh o cheñch, e-lec’h ma vez dispaket aesetoc’h ar santimañtoù pe traoù personel. C’hwec’h testenni, peder flac’h ha daou baotr o toullañ kaoz en un doare disanv, mersi bras dezhe.\n« Nihavent Oriental », Sultan’s secret door, Istanbul Oriental Ensemble\nBetek an 29 a viz Mae e c’heler gwelet luc’hskeudennoù Vivian Maier e mirdi an Arzoù Kaer e Kemper kement hag e mirdi Pont Aven. Bet on o weladenniñ an diskouezadeg gant Annaick Loizel, heñchourez e Kemper.\nFrank Sinatra, Killing me softly\nDuo du bas, La vieille


E Breizh emañ an amoniak o lazhañ didrouz\nAccueil / Lec'h / Etrebroadel / Penaos he deus graet Korea ar Su evit votiñ ?\nMaxime TOUZE 22 April 2020\nN’eus ket bet klevet kalz e Frañs eus se pe nemeur. Ar sizhun dremenet e oa bet dalc’het dilennadegoù kannaded e Korea ar Su, e-kreiz enkadenn ar C’hovid-19. Penaos o deus graet evit ober kement-mañ ? Petra a c’haller kompren eus ar mod m’eo prientet ar vro dirak seurt viruz ?\nEus Europa, hag eus Frañs paneveken, e seblant bezañ drol ma n’eo ket dañjerus aozañ dilennadegoù e-kreiz un enkadenn e-giz-se. E Frañs eo bet ampellet eil tro dilennadegoù ti-kêr war ar prim pa ne oa ket prest ar gouarnamant dirak grevusted ar viruz. D’ar 15 a vie Ebrel e oa bet aozet an dilennadegoù kannaded e Korea ar Su neuze. Evit un abeg demokratel da gentañ-penn : kavout a ra da dud Korea eo pouezus kaout un parlamant hag ur gouarnamant reizhek e-kreiz un enkadenn vras. Setu perak int bet ken niverus o votiñ daoust d’ar riskl. 66 % a berzhiadur, ar feur uhelañ abaoe an dilennadegoù e 1992. Aet eo ar muianiver gant ar strollad a oa e penn ar vro, Strollad demokratel Korea. Gounezet o deus muioc’h a vouezhioù c’hoazh, a-drugarez d’ar mod ma vez meret an enkadenn ganto war a seblant. E Bodadenn vroadel Korea ar Su ez eus 300 kannad. 253 a vez dilennet e-barzh kement a bastelloù-bro gant sistem ar mouezhiañ unvan un dro. Ar 47 a chom a vez dilennet gant ar sistem mouezhiañ kenfeurel evit ar vro a-bezh. Dav eo tizhout 3 % evit kaout dilennidi.\nPenaos o deus graet evit gallout votiñ ?\nStrizh ha drastus e oa ar c’hoñdisionoù evit gallout votiñ met ar pezh en deus frealzet ar boblañs. 500 000 a gargidi a oa bet enfredet evit ober war-dro ar burevioù-votiñ. Ur redi e oa dougen ur maskl ha doujañ ouzh ar pellder etre an dud e-barzh ar burevioù-votiñ. Kemeret e veze terzhienn kement den az ae da votiñ. Ar re o doa terzhienn a veze heñchet betek ur sal ispisial gant mouezharc’hioù evito. Naetaet e vezent goude pep den. Ret e oa gwalc’hiñ e zaouarn ha lakaat manegoù a-raok votiñ. Hag un test Kovid-19 a oa da heul evit ar re o doa terzhienn.\nKorea ar Su a zo lakaet da skouer veur er bed a-bezh evit ar mod ma vez meret an enkadenn ganto. N’eo ket bet kenfinet an dud hag abred a-walc’h o doa divizet testiñ an holl er vro evit moustrañ ar viruz. N’eo ket bet disoñjet gant ar bolitikerien nag ar bobl ar viruzoù all zo bet er bloavezhioù paseet ha prientet mat e oa ar sistem yec’hed evit stourm ouzh ur viruz nevez, ha pa vefe dianavezet hemañ.\nShare the post "Penaos he deus graet Korea ar Su evit votiñ ?"


Kensonenn kevig a-gostez dre dostaat drekstaonekaet - Wikipedia\nLFE – niverenn 209\nLFE – unicode ɫ\nUnan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig a-gostez dre dostaat drekstaonekaet mouezhiet treuzskrivet [ɫ] hervez reolennoù al LFE, ganti an niverenn dave 209 hag anvet alies "l teñvel".\nUr gensonenn kendistaget an hini eo, ma vez drekstaonekaet peurliesañ pe c'hoazh gourlañchennekaet pe zoken hugedekaet, ur Kensonenn kevig a-gostez dre dostaat ([l]).\nKavet e vez alies ar son-mañ e-touez ar yezhoù komzet en Europa, peurliesañ evel alofonenn ur Kensonenn kevig a-gostez dre dostaat [l] e lost ar silabenn evel e portugaleg hag e saozneg.\nE yezhoù all, avat, en o zouez an albaneg hag ar ruseg e vez enebiet ur fonem a-gostez teñvel (drekstaonekaet: [ɫ]) ouzh ar fonem a-gostez sklaer (plaen, pe nann-drekstaonekaet: [l]) hag/pe ouzh ar fonem a-gostez [Staonekadur|staonekaet]] ([lʲ]).\nRal a wezh e vez implijet ar son-mañ gant ar yezhoù komzet er-maez eus Europa, estreget meur a yezh turkek.\nAn l stambouc'hus kavet en arabeg (er ger "Allah" nemetken) hag e yezhoù berberek 'zo a c'hell bezañ distaget evel un doare l teñvel gourlañchennekaet pe hugedekaet\nAlbaneg: halla [ˈhaɫa], "kazel"\nArabeg: الله [ʔɑɫːɑːh], "doue"\nGouezeleg Skos: Mallaig [ˈmaʊɫækʲ].\nKatalaneg: til·la ['tiɫ:ə], "tilhenn"\nPortugaleg europek: mil [miɫ], "mil"\nPoloneg (rannyezhoù ar reter): łapa [ˈɫapa], "pav"\nNorvegeg (rannyezhoù): spelle [spæɫːe], "c'hoari"\nRuseg: малый [ˈmaɫɨj], "bihan"\nSaozneg unvan: e lost ar silabenn nemetken, d.s. bell ("kloc'h") ha milk ("laezh").\nSt'at'imcetseg: qaoḻ [qáɫ], "fall"\nTurkeg: kızıl [kɯzɯɫ], "ruz"\nAdtapet diwar « https://br.wikipedia.org/w/index.php?title=Kensonenn_kevig_a-gostez_dre_dostaat_drekstaonekaet&oldid=1946911 »


Buhez ar Sent/1837/Circoncision hor Salver Jesus-Christ - Wikimammenn\nBuhez ar Sent/1837/Circoncision hor Salver Jesus-Christ\n◄ Circoncision hor Salver Jesus-Christ Odilon ►\nquenta devez a vis guenver.\nHOR SALVER JESUS-CHRIST.\nChristenien, c’hui pere a zesir miritout un eternite eürus, dre an usaich mad eus ho ploaveziou, coumancit ar bloaz gant fervor, gant ur volontez couraichus da renta hoc’h oll deveriou da Zoue ha d’ar verb incarnet ; e garantez hoc’h oblich da guemense : hac, anes dremen evit ingrat, ne ellit quet revus da garet Jesus-Christ pehini en deus ho caret en hevelep fæçoun ne d’ê quet en em goutantet da zisquen eus an eê, ha d’en em ober den evit ho silvidiguez, maes ouzpen-ze, eiz-dez goude beza ganet, a so en em soumetet da lesen ar Circoncision, evit coumanç an euvr eus ho redemption, hac er memes amser evit hoc’h instrui en ur rei deoc’h an exempl eus an excellanta vertuziou.\nAl lesen eus ar Circoncision, roet gant Doue da Abraham, a ordrenet penaus an oll-vugale mad, eiz-dez goude beza ganet, a vise circonciset. Hor Salver ne oa quet obliget d’ar cerimony poaniou-ze, cousgoude en em soumetet en deus d’al lesen-se ; da guenta, evit rei deomp un exempl caer a humilite ; d’an eil, evit rei deomp an exempl eus un oboissanç parfait, oc’h en em soumetit d’al lesen, en e oll foènchou ha circonstançou ; d’an drede, evit hon disqui da gundui ur vuez mortifiet ha da garet ar souffrançou ; d’ar bevare, evit disquez deomp e garantez infinit en hon andret, o coumanç, quen abred-se da scuilla e voad evidomp, o c’hortos et scuilla oll bete ar berad diveza, var ar groas, evit remission hor pec’hejou.\nEvel ma oa ive ar c’hustum el lesen ancien da rei un hano d’ar vugale, pa recevent ar Circoncision, pehini a ïoa ur figur eus ar sacramant a Vadiziant, el lesen a c’hraç, e ouë roet, d’ar c’hrouadur divin-mâ, dre urz an Tad eternel, an hano a Jesus, evel ma en descomp dre ar c’homsou a adressas an Æl d’ar Verc’hes Vari, pa zeuaz d’e saludi ha da zisclaeria dezi ez oa choaset evit beza mam da Salver ar bed : Conceo a reot, hac e lequeot er bed ur mab da behini e root an hano a Jesus.\nJesus-Christ a ro deomp er mister-mâ ur merq bras eus e garantez hac eus an desir ardant en deus d’hor savetei. Discquesomp ive dezâ hor c’harantez, ha bezomp sourcius hon-unan da labourat evit hor silvidiguez ; rac chetu a-se ar pez a c’houlen digueneomp : ha chetu ar c’haera merq a ellomp rei dezâ eus hor c’harantez. Jesus en deus graet abondamant eus e gostez quement a oa ret evit hor savetei ; hon dilivriet en eus eus a buissanç an drouc-speret, hon reconciliet en deuz gant Doue e dad, roet en deus deomp an oll moïenou a silvidiguez ; maes goude quemense-oll ma na reomp un usaich mad eus e c’hraçou, e oll labourou, e oll souffrançou, an oll goad en deuz scuillet a vezo inutil evidomp. Mar negligeomp, mar disprigeomp hor silvidiguez, er privomp eus ar pez a zesir muya, hac eus ar joa da veza hor saveteet, Pebes regret n’hor bezo-ni quet un deiz, mar hon be manquet d’en em savetei, o caout un hevelep Salver! Chetu dija meur a vloaz tremenet ha martese collet evidomp ; penaus et tremenim-ni hemâ ?\nAdtapet diwar « https://br.wikisource.org/w/index.php?title=Buhez_ar_Sent/1837/Circoncision_hor_Salver_Jesus-Christ&oldid=57548 »\nKemmoù diwezhañ degaset d'ar bajenn-mañ d'an 29 Her 2013, da 17:05.


Jacob van Eyck (e-tro 1590 e Heusden - 26 a viz Meurzh 1657 en Utrecht) a oa ur soner izelvroat. Unan eus sonerien vrudetañ an Izelvroioù er XVIIvet kantved e voe. Soner brimbalerezh, ograoù, fleüt ha sonaozer e voe ivez.\nPa voe ganet e oa dall. E 1625 e kuitaas Heusden hag e teuas da vezañ brimbaler iliz-veur Utrecht. Brimbalerien all a zeuas da Utrecht da zeskiñ gantañ, ha priziet e oa gant tud evel René Descartes pe Isaac Beeckman peogwir e oa barrek-tre a-fet kendoniañ. Sevel a reas Der Fluyten Lust-hof (Liorzh plijadurioù ar fleüt) hag a voe embannet e 1644, 1646, 1649, 1654 hag e 1656.\nLec'hienn diwar-benn Jacob van Eyck ha Der Fluyten Lust-hof\nAdtapet diwar « https://br.wikipedia.org/w/index.php?title=Jacob_van_Eyck&oldid=1861887 »\nSonaozourien an Izelvroioù\nSonaozourien ar XVIIvet kantved\nKemmoù diwezhañ degaset d'ar bajenn-mañ d'an 5 Gen 2020, da 19:40.


Pajenn:Caer - Pevar Aviel.djvu/22 - Wikimammenn\nPajenn:Caer - Pevar Aviel.djvu/22\naon, Mari, rag cavet ho peus gras dirag Doue. Setu e concevot en ho creiz, e c'hanot eur mab hag e c’halvot anezhan deuz an hano a Jesus. Hennez a vezo bras ; galvet e vezo Mab an Hini a zo dreist peb tra ; an Aotrou Doue a roio d'ezhan tron David he dad ; ren a reio da virviken e ti Jacob, var an holl dud a feiz evel bugale Jacob, hag he ren n'hen dezo termen ebed. »\nNeuze Mari a lavaras d'an eal : « Penaoz e vezo great an dra-ze ? Rag me a vev e guerc’hez. »\nAn eal a respoutas dezhi : « Ar Spered-Santel a ziskenno varnhoc'h ha galloud an Hini a zo dreist peb tra a c'holoio ac'hanoc'h deuz he skeud. Evel m’hen deuz furmet corf Adam gant douar, Doue a furmo ennoc’h corf ho Mab gant ho coad purra. Dre ze, an Hini Santel a lakeot er bed a vezo hanvet Mab Doue, abalamour m’her bezo e guirionez. Setu ho cares Elisabeth he deus ive concevet eur mab en he C’hozni ; hag ar miz-man eo ar c'huec'hvet evit an hini a ioa hanvet difrouez ; rag n'eus netra dreist galloud Doue. An hini hen deus lakeat da zougen ar vaouez coz ha difrouezus a c’hell ive ho lakaat da veza mamm evidoc'h da jom guerc’hez. »\nNeuze Mari a lavaras : « Setu ama servicherez Doue ; ra vezo great d'in hervez ho ker. » Hag an eal a ieas kuit diouthi. Er memez amzer oa eil ferson deuz an Dreinded a en em c’hreas den etre daou goztez benniget ar Verc’hez Vari. \nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/22&oldid=123114 »


Trường Chinh - Wikipedia\nTrường Chinh (1955)\nTrường Chinh (lesanv, "Ergerzhadenn Veur"; Đặng Xuân Khu diouzh e wir anv) (1907 - 1988) a oa unan eus pennoù komunour Viêt Nam.\nDont a reas da vezañ ezel eus Strollad Komunour Viêt Nam dindan beli Hồ Chí Minh er bloavezhioù 1930, nebeudig goude ma oa bet krouet.\nE 1941 e teuas da vezañ Trường Kentañ Sekretour ar Strollad Komunour, an eil ezel pouezusañ er Strollad goude Hồ Chí Minh e-unan.\nEr bloavezhioù 1950 e oa bet lakaet e pleustr gant Trường ur politikerezh evit kemmañ al labourerezh-douar e Norzh Viêt Nam levezonet gant ar pezh a oa bet kaset da benn gant Mao. C'hwitañ war an taol a reas avat ha mervel a reas meur a hini gant an naon. Diwar se hag ar fed ma save a-du gant Mao a-enep da niver-brasañ ar Strollad hag a glaske stardaat al liammoù gant an Unaniezh Soviedel kentoc'h evit gant Sina e oa bet skarzhet diouzh e bost a Sekretour-Meur 1956, daoust ha ma kendalc'has da vezañ ezel eus ar Burev Politikel.\nDa heul adunvanidigezh Viêt Nam e 1976 e oa bet gounezet gantañ ur stourm evit ar galloud e diabarzh ar Strollad ha dont a reas da vezañ Prezidant (Kadoriad Kuzul ar Stad) adal 1981 betek 1987 pa roas e dilez abalamour da gudennoù yec'hed hag ivez abalamour da stourmoù diabarzh all.\nEtre miz Gouere 1986 betek miz Du 1986 e oa-eñ ivez Sekretour Meur ar Strollad da heul marv Lê Duẩn.\nTrường Chinh, Hồ Chí Minh, Editori Riuniti, lakaet en italianeg gant Ida Bassignano, 96 pajenn, Roma, 1969.\nAdtapet diwar « https://br.wikipedia.org/w/index.php?title=Trường_Chinh&oldid=1985419 »\nKemmoù diwezhañ degaset d'ar bajenn-mañ d'an 8 Ebr 2022, da 22:28.


En ur bed da zont a vo anezhañ a-barzh pell ez eo posupl priziañ personelezh ha don-donañ spered pep hini. Ha rakwelet barregezhioù an danvez torfedourien ‘z eus tu da ober zoken. An holl ditouroù-se a vez enrollet ha dielfennet da heul gant ar gouarnamant. E penn kontrolliñ urzh foran ar Bed Nevez emañ ensellerien PSIKO PASS. Savet eo bet an heuliad-mañ tro-dro da istor ha personelezh Shinya Kôgami, ‘zo perzh eus Brigadenn an Torfedoù, ha hini Akane Tsunemori a zo bet nevez tutaet er Surentez Foran.